Drama Ratu Tenpin

Ratu Ten Pin episode 1 akan bersiaran pada 28 Jun 2021 di saluran Astro Ria. Drama Ratu Ten Pin dibarisi oleh pelakon Sheila Rusly, Elisya Sandha, Syaidatul Afifah, Fify Azmi dan ramai lagi.
Drama arahan Azman Yahya (Jinggo) dibawah terbitan produksinya sendiri iaitu JS Pictures.

DRAMA RATU TENPIN
Jumlah episod : 16 episod
Mula tayangan : 28 Jun 2021
Waktu tayangan : Isnin-Khamis, jam 11:00 malam
Siaran TV : Astro Ria dan Ria HD
Pengarah : Azman Yahya (Jinggo)
Produksi : JS Pictures Sdn Bhd
SINOPSIS RATU TEN PIN
Mengisahkan tentang 3 orang gadis dari latar belakang keluarga yang berbeza dalam merebut gelaran Ratu Ten Pin. Norma ( Elisya Sandha) seorang gadis kampung yang sangat meminati sukan bowling. Dia berhijrah ke Kuala Lumpur untuk mengubah nasib keluarganya. Reesz ( Fify Azmi) pula cuba bersabar dengan sikap ayahnya yang sering memarahi ibunya. Sandra (Syaidatul Afifah) berusaha untuk terus kekal juara.
PELAKON DAN WATAK
Elisya Sandha sebagai Norma
Syaidatul Afifah sebagai Sandra
Fify Azmi sebagai Reezs
Hazeeq Dean sebagai Khalid
Nazim Othman sebagai Arief
Sheila Rusly sebagai Maria
Nasz Sally sebagai Nurin
Eizlan Yusof sebagai Dato' Idris
Aleeza Kasim sebagai Datin Marissa
Esma Daniel sebagai Razak
Lisdawati sebagai Maznah


Filem Penunggang Agama

Penunggang Agama, sebuah filem terbaru bergenre kan seram thriller arahan Syafiq Yusof akan ditayangkan mulai 25 Mac 2021 di Astro First, saluran 480.
Dibintangi oleh pelakon hebat Zul Arifin Azira Shafinaz, Nasir Bilal Khan, Johan Asari, Salina Saibi, Jalaludin Hassan dan ramai lagi.
Filem Penunggang Agama ni juga boleh boleh di strim di Astro Go atau On Demand pada tarikh tayangan yang sama.
“Apabila Manusia Bertuhankan Iblis”
FILEM PENUNGGANG AGAMA
Tarikh tayangan : 25 Mac 2021
Siaran TV : Astro First, saluran 480
Pengarah : Syafiq Yusof
Produksi : Skop Productions
SINOPSIS PENUNGGANG AGAMA
Berkisarkan tentang seorang lelaki (Zul Ariffin) yang berstatus kan seorang suami yang kuat agamanya. Dia berhadapan dengan perlbagai cabaran bila ada ahli keluarganya mengalami gangguan makhluk halus yang sering datang menganggu.
PELAKON PENUNGGANG AGAMA
Zul Ariffin
Azira Shafinaz
Nasir Bilal Khan
Salina Saibi
Jalaludin Hassan
Sabrina Ali
Johan Arrif
Putri Qaseh
Azzahra Ahmad


Giveaway SUKA-SUKA by anakomak6

Jom join Giveaway SUKA-SUKA by anakomak6, syarat mudah dan hadiah pun menarik. Manalah tahu kot ada rezeki kali ni join giveaway.
Nak join? klik banner cepat!
Syarat-syarat untuk sertai Giveaway SUKA-SUKA by anakomak6
Copy banner diatas dan buat entri bertajuk "
Giveaway SUKA-SUKA by anakomak6
" dan backlink ke post asal.
Letak link penyertaan di ruangan komen link
Giveaway SUKA-SUKA by anakomak6
.
Maklumat Tambahan
Giveaway berlansung selama 10 HARI sahaja bermula 11 Mac 2021 sehingga 20 Mac 2021.
Hadiah
Maybe RM50
Maybe RM100
Maybe RM1000
Ikut suka tuan penganjur giveaway nak bagi apa hadiahnya. Penganjur akan memilih 3 orang yang BERTUAH.


Gurindam Jiwa Dayang Nurfaizah & Hael Husaini

Muzik video rasmi Gurindam Jiwa Dayang Nurfaizah dan Hael Husaini dah keluar di Youtube 5 March 2021. Lagu Gurindam Jiwa, single ke 5 dalam album 'BELAGU' Dayang Nurfaizah yang menampilkan lagu lama dengan nafas baru.
tangkap layar muzik video
Album 'BELAGU' Dayang Nurfaizah
Tudung Periuk
Malam Ku Bermimpi
Dikirim Jangan Dipesan Jangan
Kenang Daku Dalam Doamu
Gurindam Jiwa duet bersama Hael Husaini
Jikalau Abang Merindu
Tak Seindah Wajah
Tari Tualang Tiga
baca juga :
tonton muzik video gurindam jiwa dayang nurfaizah hael husaini
Penyanyi asal gurindam jiwa adalah Almarhum Tuan Haji Ismail bin Abdul Rahman atau lebih dikenali dengan nama  R. Ismail. Nordin Ahmad pengganti kepada lagu gurindam jiwa ini kerana suaranya seakan akan sama.
Selain tu, lagu gurindam jiwa juga pernah dipopularkan oleh zaleha hamid duet bersama Abdullah Chik. Dalam mencari maklumat tentang lagu gurindam jiwa ni baru saya tahu ada filem gurindam jiwa rupanya.
Filem Gurindam Jiwa
Diterbitkan pada tahun 1965 di Singapura oleh Cathay Keris Studio Siglap Singapura. Masa tu masih lagi gambar dalam hitam putih. Filem Gurindam Jiwa diarahkan oleh M. Amin dibintangi oleh Nordin Ahmad, Latifah Omar, Rose Yatimah, Malek Selamat dan ramai lagi.
Lirik Lagu Gurindam Jiwa
Tuailah padi antara masak
Esok jangan layu-layuan
Intailah kami antara nampak
Esok jangan rindu-rinduan
( P )
Anak cina pasang lukah
Lukah dipasang di Tanjung Jati
Di dalam hati tidak ku lupa
Sebagai rambut bersimpul mati
( chorus )
( L )
Batang selasih permainan budak
Daun sehelai dimakan kuda
Bercerai kasih bertalak tidak
Seribu tahun kembali juga
( P )
Burung merpati terbang seribu
Hinggap seekor di tengah laman
( L )
Hendak mati di hujung kuku
Hendak berkubur di tapak tangan
( L & P )
Kalau tuan mudik ke hulu
Carikan saya bunga kemboja
Kalau tuan mati dahulu
Nantikan saya di pintu syurga
sumber :
wikipedia Gurindam Jiwa
,
wikipedia R.Ismail


Cerita semalam, dapat satu bungkusan berwarna hitam yang dalamnya ada sebuah buku ilmiah yang tebal. Masa buka bungkusan tu tertanya tanya jugalah siapa yang kirimkan buku ni.
Tanpa perlu berteka teki lagi, ada diletakkan note bersama-sama dengan buku tu. Ehhhh Kak Syazni Rahim penulis hebat yang hantar rupanya.
Hadiah Buku Sirah Nabi Muhammad SAW. Perjalanan Hidup Luar Biasa! sempena
Top Commentator Blog Syazni Rahim Februari 2021
. Bulan Februari saya masih mengungguli carta katanya.

Alhamdulillah, rezeki tak salah alamat. Tahu tahu dah sampai rumah. Sebelum ni saya dapat
ceramic bowl comel
 pemberian dari Kak Syaz juga. Rasa macam segan pulak banyak kali dapat hadiah dari Kak Syaz.
baca juga :
terkaitnya kita, karya sulung Syaz Eim

life baggage karya kedua Syaz Eim
Itu namanya rezeki. Rezeki jangan ditolak, musuh jangan dicari. Orang memberi, kita merasa. Tak gitu Rezeki betul dapat buku Sirah Nabi Muhammad SAW terbaik ni. Buku ilmiah yang bukan murah harga dan ilmunya ni.
Hadiah Buku Sirah Nabi Muhammad SAW. Perjalanan Hidup Luar Biasa!
Penerbit: Santai Ilmu
Format: Hardcover
Halaman: Hitam Putih
Muka Surat: 710 Muka Surat
Sinopsis & Review
Pada tahun 1973 sebuah persidangan telah diadakan tentang berkaitan pengajian Sirah Nabi Muhammad SAW. Setelah berakhirnya persidangan berkenaan dengan keputusan menganjurkan pertandingan penulisan Sirah peringkat Antarabangsa.
Semua penulis di seluruh dunia telah dijemput untuk menulis di dalam apa jua bahasa. Syaikh Sofiyurrahman telah menyertai pertandingan berkenaan. Keputusannya, beliau memenangi tempat pertama dengan meraih hadiah serta kelebihan yang menakjubkan!
Buku beliau diterjemahkan kepada pelbagai bahasa serta disebarkan di serata negara. Lalu buku ini menjadi semakin popular. Di pelbagai masjid dan surau bahkan sekolah telah menjadikan buku beliau sebagai modul di dalam subjek sirah.
Keistimewaan buku beliau ialah ia menjelaskan isu sirah Nabi Muhammad dengan lengkap daripada lahir sehingga wafat! Bahkan, beliau sertakan gambaran latar belakang tanah Arab sebelum dibangkitkan Nabi Muhammad. Ini buku yang sangat istimewa!
Pada 1994, beliau telah membuat edisi kemaskini dengan pelbagai tambahan dan pembaharuan. Antaranya, beliau menukar beberapa fakta yang pernah disebut sebelum ini, memadam kenyataan lama lalu ditambah dengan kenyataan baharu serta pelbagai lagi pendirian terkini beliau.
Santai Ilmu Publication telah berusaha sedaya upaya menterjemahkan karya ini kepada bahasa Malaysia. Semoga dengan penerbitan buku ini, umat Islam khususnya yang berada di Malaysia akan lebih mendekatkan diri kepada peribadi dan kehidupan Nabi Muhammad SAW.
Terima kasih Kak Syaz!
Terima kasih banyak-banyak Kak Syaz berikan hadiah buku Sirah Nabi Muhammad terbaik ni. Semoga dilimpahi rezeki yang berpanjangan dengan segala keberkatan. Aaminnn
Sesiapa yang suka baca novel/buku fiksyen karya Kak Syaz, boleh whatsapp contact di bawah ni ye
Whatsapp : 0192984616
Email : syaznirahim@gmail.com
Blog :
www.syaznirahim.com


Hantu Sangkut 2.0

Telefilem
Hantu Sangkut 2.0
 Lakonan Eric, Coki, Wafi dan Ayie akan bersiaran pada hari Sabtu, 3 April 2021 jam 9:00 malam di Astro Citra. Drama arahan Jamal Khan terbitan Arie Zaharie Production & Knack Knack Studios.
Banyak telefilem terbitan Arie Zaharie dengan pelakon yang sama dalam
telefilem Penunggu Soldorm
.
TELEFILEM HANTU SANGKUT 2.0
Waktu siaran : 3 April 2021 (Sabtu), jam 9:00 malam
Siaran TV : Astro Citra dan Citra HD saluran CH108, CH128
Pengarah : Jamal Khan
Produksi : Arie Zaharie Production & Knack Knack Studios
Durasi : 120 minit
SINOPSIS HANTU SANGKUT 2.0
Mengisahkan 4 orang artis, Wafiy dan rakan-rakannya terpaksa membatalkan penggambaran filem kerana PKP. Akhirnya mereka terpaksa tinggal di sebuah chalet semasa PKP dikuatkuasakan.
Disebabkan sikap kenakalan masing-masing, mereka telah diganggu oleh penunggu chalet. Mereka cuba untuk melepaskan diri, tapi masih lagi dibelenggu gangguan penunggu chalet mengerikan.
Apakah kisah kesudahan mereka?
PELAKON HANTU SANGKUT 2.0
Eric Fuzi
Ayie Floor 88
Coki
Wafiy
Hamdan Senario
Arie Zaharie


Harga Emas Terkini 2021, Murah!

Minggu ni bukan je panas dengan cuaca, jualan emas sama naik panas dia. Harga semasa emas terkini 2021 tengah murah katanya. Tambah lagi masing-masing dah keluarkan i-sinar. Buat modal beli emas murah untuk simpanan mungkin. Siapa tahu, kan? Fikir positif je lah.
Patutlah pun masa balik Kuala Pilah haritu, semua kedai emas sepanjang jalan utama penuh dengan ramai orang beratur sampai luar kedai emas. Bukan satu kedai je penuh ramai orang, semua kedai! Masing-masing pakat beli emas rupanya.
Baru tahu harga emas 1 gram hari ini dah murah. Kalau nak tahu, Kuala Pilah lubuk emas murah.
baca juga :
Emas Murah di Kuala Pilah
Daripada apa yang saya baca dalam berita tu, murah dia boleh tahan banyak juga tu.
Kenapa emas Kuala Pilah murah?
Kebanyakkan kedai emas Kuala Pilah tanpa upah kerana mereka lah pekerja dan mereka jugalah bos.
Mereka juga tidak perlu membayar duit sewa yang mahal kedai kerana premis perniagaan itu adalah milik mereka sendiri.
Emas murah di Kuala Pilah kerana mereka tidak terikat dengan Persatuan Peniaga Emas Malaysia
Begitulah ceritanya. Risau juga kan dalam masa harga emas 916 hari ini tengah murah ada yang mengambil kesempatan pulak jual emas yang palsu.
Entah kenapa tak terdetik pulak di hati nak membeli emas Kuala Pilah walaupun orang cakap murah. Mungkin bukan peminat emas. Setiap orang kan minat dia lain-lain.
baca juga :
cara nak tahu emas tulen 916

cuci emas dan upah tukang percuma
Harga Emas 916 terkini
Untuk ketahui harga semasa emas, boleh semak di website :
live.hargaemas.my
. Boleh semak setiap hari perkembangan harga emas. Mana tahu tengah berkira kira nak membeli emas masa harga tengah betul-betul murah.
Di bawah ni paparan harga emas 916 hari ini 10 Mac 2021, RM228.05.
Sekarang tengah mabuk design emas ketum, kan? Cantik design emas sekarang ni. Macam -macam jenis design ada tak macam dulu, design agak terhad.
baca juga :
design gelas emas popular inspirasi dari makanan

design cincin emas boba

3 jenis cincin dalam perkahwinan
Jenis-Jenis Emas
1. Emas 24K atau emas 999 atau emas 999.9 atau emas sepuluh
Kandungan emas adalah 99.9%, merupakan emas tulen yang paling mahal. Emas 24k atau emas 99.9% Digunakan untuk barang perhiasan, pelaburan dan juga peralatan perubatan.
2. Emas 22K atau emas 916 atau 917
Mengandungi emas sebanyak 91.6% atau 22/24. Emas 222k adalah perhiasan paling tulen dalam barangan kemas yang mempunyai warna kuning keemasan. Sangat sesuai untuk dijadikan emas perhiasan yang kosong tanpa permata kerana sejenis emas yang lembut.
3. Emas 21K atau emas 875
Memiliki emas sebanyak 87.5%. Merupakan emas perhiasan tulen dalam barang kemas yang warnanya keemasan. Sama juga dengan emas 22k, emas perhiasan kosong tanpa permata dan tidak boleh dipadankan dengan permata.
4. Emas 20K atau emas 833
Emas 20k mengandungi emas sejumlah 83.3%. Merupakan emas perhiasan tulen dalam barang kemas yang berwarna kuning keemasan. Tidak sesuai untuk pelaburan atau dihiasi dengan permata.
5. Emas 18K atau emas 750
Kandungan emas adalah 75.0%. Emas perhiasan yang seimbang dari segi ketahanan dan ketulenan emas dengan aloi yang lebih keras, kukuh, lebih tahan lama dan selamat dari tindak balas alergi pada orang yang sensitif kepada nikel. Merupakan emas perhiasan dengan bentuk menarik dihiasi permata.
6. Emas 14K atau emas 585
Kandungan emas adalah 58.5%. Emas perhiasan yang seimbang antara ketahanan dan ketulenan emas dengan aloi lebih keras, kukuh, lebih tahan lama dan lebih lasak namun tidak selamat dari tindak balas alergi pada orang yang sensitif kepada nikel.
Emas perhiasan dengan bentuk menarik, mempunyai permata dan pelbagai warna. Sejenis emas yang lebih banyak logam dari emas.
7. Emas 10K atau emas 417
Kandungan emas adalah 41.7%. Emas perhiasan yang lebih keras, kukuh, lebih tahan lama, tidak calar atau bengkok dan lebih lasak namun tidak selamat dari tindak balas alergi pada orang yang sensitif kepada nikel.  Emas perhiasan dengan bentuk menarik, mempunyai permata dan pelbagai warna. Emas berketulenan 10K..
8. Emas 9K atau emas 375 atau suasa
Kandungan emas adalah 37.5%. Kebiasaannya digunakan untuk membuat cincin suasa untuk lelaki.
Sumber :
Pelaburan Emas Public Gold Malaysia


Hati Yang Dikhianati

Hati Yang Dikhianati, drama melayu bersiri lakonan Amar Baharin, Isyariana, Mona Allen, Zamarul Hisham, Syamim Farid dan ramai lagi. Hati yang dikhianati episod 1 akan bersiaran pada 12 April 2021 di slot Tiara Astro Prima.
Drama Hati Yang Dikhianati arahan Riza Baharudin dan terbitan Global Station Sdn Bhd ni merupakan drama adaptasi dari telenovela Mis Tres Hermanas yang pernah popular satu masa dulu. Masih ingat lagi pelakon utamanya Scarlet Ortiz, cantik orangnya.
DRAMA HATI YANG DIKHIANATI
Jumlah episod : akan dikemaskini
Mula tayangan : 12 April 2021
Waktu Siaran : Isnin-Jumaat, 6:00 petang
Siaran TV : Slot Tiara Astro Prima
Pengarah : Riza Baharudin
Produksi : Global Station Sdn Bhd
SINOPSIS HATI YANG DIKHIANATI
Kisah tentang kehidupan tiga orang adik beradik perempuan yang dijaga oleh abang sulung mereka dalam menjalani kehidupan yang penuh cabarannya.
PELAKON DAN WATAK
Isyariana sebagai Lisa
Amar Baharin sebagai Zuhri Elyas
Mona Allen sebagai Maria
Zamarul Hisham sebagai Iskandar
Syamim Farid sebagai Athira
Afifah Nasir sebagai Bell
Ary Nalieya sebagai Mawar
Mia Nasir
Shah Iskandar
Nabil Aqil
Adam Malek
Qistina Khaled
Zaki Azeman
Fazlina Ahmad Daud
Sahronizam


Hujan di Pagi hari

Awal pagi sebelum subuh dah kedengaran bunyi hujan lebat turun. Masa ni dah bangun berjaga dah. Nampak gaya macam hujan lama je ni. Ini kalau tengah mengantok, tak sorong bantal pun boleh sambung tidur.
Dua tiga hari ni kerap hujan. Alhamdulillah hujan rahmat dipagi hari. Sejuk sikit cuaca bila dah lama panas berpanjangan. Sekarang pun tengah
musim bunga sakura
. Kemain lagi, Malaysia pun nak acah-acah musim bunga.
Ingat lagi zaman sekolah, kalau hujan awal pagi rasa malas betul nak pergi sekolah. Liat betul nak bangun pergi sekolah. Paling menakutkan kalau dalam kasut sekoleh tersorok seketul katak! Hilang semangat nak pergi sekolah.
Konsep yang sama jugak bila bekerja dulu. Malas betul nak drive masa hujan sebab confirm akan jammed. Masa ni kalau mood tak baik boleh bergaduh berebut jalan 2 lane jadi 1 lane. Berlawan dengan lori memang kau kalah.
Harapnya hujan-hujan ni tak mengantoklah ye. Kepada yang berpuasa, selamat berpuasa. 2 hari lagi nak masuk bulan April, lepas tu bulan Ramadhan. Kejap je masa berlalu. Tapi Covid tak berlalu pergi lagi.
Entry pendek je lah pagi ni. Serius hilang idea nak menaip apa. Cerita pun nan hado. Otak penat dengan kerja dan sibuk. Bila tak cukup rehat, pantang letak kepala terus boleh terlelap. Kalau tidak, jenis manusia yang susah nak lelap mata.
Ada hikmahnya bila sibuk dengan kerja, mudah nak tidur lena. Hari ni baru ada masa sikit nak sambung blogwalking. Maaf ye kawan-kawan.


Instagram Reels Ala Aplikasi Tik Tok

Is instagram reels available in malaysia? Oh yes! Finally 23 Mac 2021, 2 hari lepas Instagram Reels and Music to instagram stories telah dilancarkan di Malaysia oleh syarikat milik Facebook.
Instagram reels countries yang lain seperti Brazil, AS, UK, Jepun, dan Australia telah lama menikmati fungsi 'Reels' ni.
Kemunculan Reels dan music to instagram stories ala aplikasi TikTok ni bakal menjadi pesaing TikTok mungkin? Sebelum ni aplikasi TikTok jadi isu juga di beberapa buah negara. Amerika siap banned aplikasi TikTok. India pula melarang penggunaan aplikasi TikTok.
Di Malaysia, isu dia dulu ramai kecam TikTokers. Sejak PKP ramai pulak yang jadi TikTokers nya.
Reels Instagram
Reels adalah pembuatan dan perkongsian video pendek yang dikongsikan di instagram. Reels sama seperti aplikasi TikTok boleh rakam, edit klip video yang banyak, simpan klip video, kongsi audio dan banyak lagi.
Pengguna juga dapat mengenalpasti klip dan lagu yang trending sekarang. Reels juga memperkenalkan fungsi bookmark video untuk memudahkan pengguna menonton semula. Segala fail audio yang disimpan, boleh ditemui semula dalam folder Audio di bahagian simpanan instagram.
Instagram reels length
Video boleh dirakam dan di edit selama 15 saat sehingga 30 saat dengan audio, effects dan fungsi baru yang lebih kreatif. Ciri 'Save Audio' dapat memudahkan pengguna untuk menyimpan suara dalam aplikasi dan guna klip Reels sendiri.
Instagram reels not showing?
Kalau masih tak ada, mungkin perlu update aplikasi instagram masing-masing.
Selain itu, terdapat juga fungsi perekat (sticker) muzik untuk ditambah dalam instagram stories atau facebook. Menariknya, ada juga paparan lirik di stories dan boleh menyalin muzik pada profil instagram dan facebook.
Instagram reels dimensions
instagram stories- ratio 9:16 (1080 x 1920)
newsfeed - ratio 4:5 portrait (1080 x 1350)
page feed - ratio  1:1 square format 1080 x 1080
Dengan kemunculan Reels ni, tak perlu dah nak install aplikasi TikTok. Saya baru je install TikTok, tak sempat explore lagi. Kononnya nak belajar trick dan tips photography.
Ini dah muncul Reels, terbantut niat nak explore kat TikTok tu. Tak tahu nak explore mana satu dah ni. Banyak nau aplikasi best best. Mahu penuh handphone dengan segala aplikasi. Sudahnya tak tahu nak guna mana satu. Kah!


iPhone 12 Pro Max, Love To The Max!

Kira-kira  macam lambat lagi nak dapat iPhone idaman. Setahun lebih mengidam nak iPhone Boba 3 camera tu, know know (baca : tahu-tahu) rezeki dapat
iPhone 12 Pro Max
 terus. Alhamdulillah...
Walaupun agak hampa sebenarnya bila tahu iPhone 13 series akan keluar tak lama lagi. Dia macam tak menyempat betul nak keluar yang baru padahal iPhone 12 baru keluar kot, kan? Tak sempat nak beramah mesra dengan 12, 13 dah say hai. Ish ish ish, rilek dulu boleh tak?
shot on iPad Air
Welcome iPhone 12 Pro Max Pacific Blue. Terpaksa melepaskan iPhone 6s kesayangan pergi ke tuan baru pada suami. Tak jauh pun pergi dia. Banyak jasa iPhone 6s guna sejak 2017. Tak pernah rosak cuma pernah tukar glass lens je.
Calar pun tidak. Macam handphone baru. Tapi sekarang battery health pun 69% macam kena tukar dah tu. Dulu teringin nak
iPhone 8 Blush Gold
 tapi satu gold series pun tak pernah merasa.
baca juga :
service repair iPhone murah dan cepat

cara mudah kenal pasti iPhone original atau refurbished
Dengan pembelian iPhone 12 Pro Max, didatangkan dengan USB-C to Lightning Cable (1 m) tanpa adapter.
shot on iPhone 12 Pro Max
Nak tak nak kena juga beli adapter baru sebab tak compatible dengan adapter lama. haiyooo, kena beli juga.
shot on iPhone 12 Pro Max
Self Reward, Birthday Gift
Self reward untuk diri sendiri merangkap birthday gift sebab dapat sebelum berakhirnya bulan February 2 hari lepas. Pelaburan modal yang besar untuk
@photographeeza
. Walaupun sendu tak ada projek juta juta macam Megah Holding. Tapi takpe nak jugak teruskan untuk hobi sendiri.
Ambil gambar itu satu kepuasan. Setiap orang berbeza minat dia. So boleh faham dan jelas di situ.
Sesambil tu kita boleh tambah duit poket tepi sikit. Ye, gambar boleh dijual. Boleh dijual di shutterstock, dreamstime, fotolia, istockphoto. Kalau ada rezeki boleh tambah duit lebih macam tu.
Setakat ni baru berjaya masuk shutterstock. Baru lepas 2 gambar je. Susah juga nak lepas masuk shutterstock tu. Kena baca betul-betul rules dan kriteria gambar yang terpilih. Tapi setakat ni belum ada pembeli dan belum menjana pendapatan dari situ.
Cuba dulu tak salah kan. Mungkin dengan adanya si Pacific Blue ni dapat membantu. Mana lah tahu perkhidmatannya dapat majukan lagi langkah saya ke depan dengan lebih laju.
Sejak menggunakan iPhone dan iPad, saya rasa serasi dengan iOS. Performance dia better dan laju berbanding android. Melabur lebih sikit untuk kualiti. iPad Air tu lagi lama, edisi awal dulu tahun 2014. Sampai sekarang masih okay. Cuma baru baru ni ada problem speaker. tapi pakai earphone okay.
shot on Sony T2 ultra
Kenapa pacific Blue? Kita lari sikit dari yang biasa. Warna Pacific blue ni menarik dan nampak nice juga sebenarnya. Saiz agak besar dan memang tak cukup besar tangan ni nak handle. Tambah lagi berat besi dia.
Walaupun ada yang tak suka dengan design iPhone 12 Pro Max yang curve dia kurang cantik macam iPhone 5S tapi saya okay. Janji battery tahan lama, waterproof, gambar low light cun. Kalau tidak bergaduh dengan cahaya malap gambar kelam je.
Sebenarnya banyak smartphone yang bagus dan banyak pilihan. Tapi sebab dah biasa dengan iOS, so setia dengan dia je lah. Beli pun bersebab.
Lepas ni no more shot on iphone 6s. Gambar pun lebih better lagi lah nanti. Harap begitulah, jangan bila ada yang baru mood kau ke laut pacific blue. Mentang-mentang kau pilih pacific blue.
Biasa lah mood turun naik ibarat laut, ada pasang surutnya. Itu biasa. Yang tak biasa, bila kau malas tapi bagi alasan tak ada mood.
Alhamdulillah..pernah berangan percuma nak
iPhone 12 pro max
, untung-untung dapat. Itu namanya rezeki. Terima kasih husband dan diri sendiri juga. Ayuh, penuhkan tabung semula. Bajet macam beberapa bulan lagu baru dapat.
Dapat awal dari jangkaan. Boleh lah cop sebagai hadiah birthday tahun ni. Pssttt..i-sinar takde kena mengena dalam ini cerita. Apply pun tidak. Pecah tabung cap ayam upah untuk kebahagiaan diri sendiri. Lain orang lain self reward dia. Tak gitu?
click
here
 for more details about iphone 12 pro max


Jikalau Abang Merindu Dayang Nurfaizah

Single ke 6 dalam album 'BELAGU' Dayang Nurfaizah bertajuk Jikalau Abang Merindu dah keluar muzik video rasminya semalam. Eh, macam best lagu jikalau abang merindu nyanyian Dayang yang telah diberi nafas baru.
Album 'BELAGU' Dayang Nurfaizah
Tudung Periuk
Malam Ku Bermimpi
Dikirim Jangan Dipesan Jangan
Kenang Daku Dalam Doamu
Gurindam Jiwa duet bersama Hael Husaini
Jikalau Abang Merindu
Tak Seindah Wajah
Tari Tualang Tiga
Lagu lama ni kebanyakkannya banyak dinyanyikan semula. Saya tak pasti siapa penyanyi asal lagu ni. Yang yang dapat, lagu "Jikalau Abang Merindu" ni merupakan nyanyian Nona Asiah yang ada dalam petikan Filem Saudagar Minyak Urat.
Pernah dipopular oleh Zaleha Hamid dan Uji Rashid.
tangkap layar muzik video jikalau abang merindu
baca juga :
tonton muzik video dayang nurfaizah jikalau abang merindu

Lirik Lagu Jikalau Abang Merindu
Jikalau abang merindu
Sebutlah oh namaku
Lihatlah di bulan biru
Disana tentulah bertemu
Jikalau abang dah sayang
Janganlah abang bimbang
Lihatlah bulan mengambang
Disana wajahku terbayang
Jikalau abang menyinta
Berilah tanda mata
Berlian cincin permata
Itu tandanya cinta
Jikalau abang merindu
Sebutlah oh namaku
Lihatlah di bulan biru
Disana tentulah bertemu
Disana tentulah bertemu
Disana tentulah bertemu


Kalau Dah Berbini

Kalau dah berbini, tajuk drama terbaharu akan ditayangkan di Astro Warna Ramadhan nanti. Drama kalau dah berbini bergenre kan komedi ni diarahkan oleh Rehal Nuharis & Farizullah Othman terbitan Dear Creative Media.
DRAMA KALAU DAH BERBINI
Jumlah episod : 13
Mula tayangan : 16 April 2021
Waktu siaran : Jumaat, jam 11:00 malam
Siaran TV : Astro Warna
Pengarah : Rehal Nuharis & Farizullah Othman
Produksi : Dear Creative Media Sdn Bhd
PELAKON DAN WATAK
Ozlynn sebagai Maria
Syamel sebagai Wais
Ernie Zakri sebagai Siti
Dottie sebagai Kuntum
Nur Hamira sebagai Wawa
Elly Arifin sebagai Marsha
Joey Daud
Usop
Kamarool Hj Yusoff
Isaac Shahril
SINOPSIS KALAU DAH BERBINI
Mengisahkan tentang pasangan suami isteri menghadapi pelbagai karenah lucu. Si suami masing-masing takut akan dengan bini-bini mereka.


Kekampungan

Morning! Hujan kejap dan sejuk pagi ni. Semalam kat kampung tak sempat nak update blog dan blogwalking. Bila dah balik kampung, tak mungkinlah nak hadap laptop. Tapi stand by jugalah bawa kot ada  kerja emergency  ke kan.
Lega sikit  boleh merentas daerah ni. Boleh settlekan banyak urusan dan boleh juga lah melangkah jauh sikit balik kampung Kolo Pilah (baca : Kuala Pilah).
Balik Johor belum boleh lagi, sabajap! Harap harap tak lama lagi boleh merentas Negeri pulak.
kekampungan
[ke.kam.pu.ngan] | ککامڤوڠن
Definisi : bersifat kampung (penghidupan, keadaan, adat resam, dll), (masih) berasaskan kebiasaan (tradisi dsb) yg dipegang atau diikut penduduk kampung: ia mencemuh cara hidup kita yg dianggapnya
- Kamus Dewan Edisi Keempat
Balik sekejap pun jadi lah, kan. Bila dah sampai kampung tu, inilah aktiviti seorang yang bernama Fiza. Ambil gambar! Rindu dengan natural light yang terang.
Pulak tu tengah musim panas sekarang ni. Tak payah struggle mencari cahaya untuk hasilkan gambar yang cantik dan sharp.
Lepas tu tak perlu beria nak edit. Sikit-sikit sudah. Ikutkan nak je ambil gambar macam-macam. Tapi, cuaca kemain terik lagi.
Walaupun kampung penuh dengan pokok-pokok tapi tetap rasa panas bahang tu. Angin sikit pun tak bertiup.
Bunga ros kampung
Pokok bunga ros kampung pokok dia rendang tinggi sikit. Mak tak jaga sangat pun. Tak ada trim bagai tapi saya perasan pokok ni sentiasa berbunga dan hidup elok tanpa penjagaan rapi.
Pernah nak cuba tanam guna keratan batang tapi tak hidup. Mungkin tak sesuai dengan suasana bandar. Atau kena guna kaedah tut. Tak pasti.
Selain nama ros, dipanggil juga dengan nama mawar. Baunya harum, kalau ramas-ramas kelopak bungannya lagi berbau kuat. Buat mandi bunga best ni, ada lagi orang mandi bunga?
Pokok Buluh Hiasan
Pokok buluh hiasan ni hidup renek macam semak. Tak tahu apakah nama dia. Daun dia kecil-kecil je. Ambil dekat rumah mak kat Segamat tanam dekat rumah mak kat Pilah.
Tapi bila bawa balik tanam dalam pasu tak mahu dia hidup. Sakit pula hati kita. Rimbun-rimbun cantik boleh buat hiasan macam pagar kalu rajin trim.
Buah belimbing buluh
Sebelah rumah mak semak betul. Lalang lalang dah meninggi diri. Salah satu sebab balik kampung, husband nak meracun semak lalang yang dah naik meninggi diri. Mak pun dok risau lalang dah naik tinggi. Risau lah kot binatang ke apa berkampung kat situ.
Sebelum meracun, ambil dulu buah belimbing yang tengah musim berbuah ni. Ambil banyak-banyak buat stok. Simpan dalam peti ais. Nak buat sambal ke gulai ke kita letak belimbing buluh gantikan asam keping.
Tapi, asam keping pun dapat juga. Mak sempat buat sebab ada buahnya kat belakang rumah. Habis dibuat asam keping. Sedang elok musim panas ni, cepat kering jadi asam keping.
Asam Keping Homemade
Stok yang dibawa balik. Lumayan betul dapat fresh from kampung.
Hari ni sejuk dari pagi sampai lah ke petang. Mendung berselang seli dengan hujan.


Kelebihan Nisfu Sya'ban Dan Amalan Nisfu Sya'ban Yang Digalakkan

Bulan Sya'ban adalah bulan yang mulia dan banyak peristiwa besar berlaku di pada bulan Sya'ban dalam sejarah Islam. Bulan Sya'ban juga digelar sebagai bulan penuh Rahmat.
Antaranya peristiwa besar yang berlaku dalam bulan Sya'ban adalah pemindahan arah kiblat dari Masjidil Aqsa menuju kaabah. Satu lagi peristiwa Israk dan Mikraj ini mempunyai hubung kait dengan perintah menunaikan ibadat solat.
Nisfu Sya'ban 2021 jatuh pada tanggal 28 Mac, Ahad. Malam Nisfu Sya'ban bermulanya waktu maghrib bermaksud kita dah memasuki pertengahan bulan Syaban. Bermakna, kita akan bertemu bulan Ramadhan tak lama lagi.
Nisfu Syaban adalah
Nisfu Sya'ban (Nisf bermaksud separuh) merupakan peristiwa hari ke-15 dalam bulan Sya'ban tahun Hijrah. Pengertian am Nisfu Syaaban dalam bahasa Arab bermaksud setengah.
Nisfu Sya'ban adalah setengah bulan Syaaban. Malam Nisfu Syaaban pula adalah malam ke-15 Sya'ban iaitu siangnya 14 haribulan Sya'ban.
Kelebihan Nisfu Sya'ban
Malam Nisfu Syaban merupakan salah satu malam yang sangat istimewa selain malam Lailatul Qadar. Umat Islam dianjurkan untuk menghidupkan bulan Sya'ban dengan memperbanyakkan ibadah membaca Al-Aquran, beristighfar, bertaubat, berdoa, solat hajat dan menambah ibadah yang lainnya untuk mendekatkan diri dengan Allah SWT.
Pada bulan Sya'ban juga Allah SWT membuka pintu keampunan seluas-luasnya untuk Umat Islam memohon keampunan. Sesungguhnya berdoa pada malam nisfu Sya’ban adalah mustajab.
Firman Allah SWT:
فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّارًا
Maksudnya: “Sehingga aku berkata (kepada mereka): `Pohonkanlah ampun kepada Tuhan kamu, sesungguhnya Dia adalah Maha Pengampun”. [Nuh:10]
Walaupun tiada amalan khusus untuk diamalkan pada malam Nisfu Sya'ban seperti yang dijelaskan oleh Datuk Dr.Zulkifli Mohamad Al -Bakri. Umat Islam dianjurkan untuk mengambil peluang untuk mengisi malam Nisfu Sya'ban dengan perbanyakkan amal ibadah.
sumber : Irsyad Al-Hadith
Amalan Nisfu Sya'ban ini tidak boleh dinisbahkan kepada Nabi SAW sebagai sunnah yang mesti dibuat dalam bentuk tuntutan kerana kesemua amalan ini adalah bersifat umum dan dianjurkan untuk mengamalkannya.
Amalan Nisfu Sya'ban yang digalakkan
1. Puasa sunat
Mengikut Sunnah Nabi Muhammad SAW, umat Islam digalakkan membanyakkan puasa di bulan Sya’aban.
2. Membaca surah Yasin
Nabi Muhammad SAW menggalakkan umatnya membaca al-Quran. Setiap huruf yang dibaca akan diberi ganjaran pahala berganda. Surah Yasin adalah satu surah dalam al-Quran yang boleh diamalkan.
3. Berdoa
Nabi Muhammad SAW mengatakan bahawa doa itu senjata orang mukmin. Allah SWT memerintah hamba-Nya berdoa nescaya Allah SWT akan memperkenankan doa mereka.
4. Mengadakan majlis kenduri
Nabi Muhammad SAW menggalakkan umat Islam bersedekah dan mengeratkan silaturrahim. Mengadakan kenduri juga merupakan perhimpunan sanak keluarga.
5. Bertahlil
Kerana berpendapat tahlil itu mengandungi bacaaan dari ayat al-Quran, zikir, berdoa dan beristighfar mohon keampunan Alah SWT terhadap keluarga yang meninggal dunia agar dicucuri rahmat ke atas rohnya.
Amalan-amalan yang disebutkan boleh diamalkan dalam bulan Sya’aban, tiada pula disunatkan kerana bulannya, hari atau malamnya tetapi apa yang disunatkan ialah kerana kesunnahan ibadah tersebut.
sumber :
muftiwp


Kisah Peluang Kedua

Peluang kedua, lagu single kelima Nabila Razali bergenre kan balada yang dikeluarkan pada April 2020. Hampir setahun dah lagu peluang kedua keluar. Siapa pernah tengok drama "
Seindah Tujuh Warna Pelangi
" yang juga merupakan lakonan Nabila Razali bersama Aeril Zafril, lagu peluang kedua dijadikan lagu tema/ost drama tersebut.
Istimewa lagu peluang kedua ni, ianya rakaman pertama Nabila di bawah pengurusannya sendiri iaitu Nabila Entertainment. Kira istimewa lah untuk Nabila Razali. Tapi dalam situasi sekarang, mesti dia rasa sangat down gila dengan peluang kedua.
sumber : google
Dalam separuh Akhir Muzik Muzik 35, peluang kedua Hael husaini menggantikan Nabila Razali disebabkan masalah kesihatan. Lagu peluang kedua berjaya menjadi salah satu
12 finalis AJL 35
. Tahniah untuk lagu peluang kedua ciptaan Hael Husaini dan MFMF.
Peluang kedua ada banyak versi. Versi Nabila Razali, Versi Hael Husaini, Versi Han Byul, Versi Meer Nash (Mandarin cover) dan ramai lagi yang cover lagu peluang kedua ni.
Tak lupa juga peluang kedua Nabila  Razali ft MK K-Clique. Macam best pulak bila tambah part MK Rap tu, kan? Walaupun ada yang kata tak kena. Lain orang lain selera pendengaran dia. Dan bukan mudah pun nak puaskan hati orang.
Judul lagu : Peluang Kedua
Penyanyi : Nabila Razali
Komposer : Hael Husaini & MFMF
Lirik : Hael Husaini & MFMF
Lirik lagu peluang kedua Nabila Razali, MK Rap
Sepi
Menghukum diri kembali
Untuk mengalirkan air mata
Tanpa henti
Lagi
Sepi
Menghasut diri kembali
Untuk memikirkan tentang kita
Tanpa henti
Lagi
Dan tiada
Salah darimu mengingatkanku
Bila ku tak sempurna
Engkau bisikkanku yang paling sempurna
Di matamu, hanya aku
Maaf, andai kau terluka
Maaf, ku tak sengaja
Tanpa sedar
Sakitimu, sesalku
Maaf, kerna aku pun terluka
Pintaku hanya peluang kedua
Rasa cinta darimu
Dan tiada
Salah darimu mengingatkanku
Bila ku tak sempurna
Engkau bisikkanku yang paling sempurna
Di matamu hanya aku
Dan andai terbuka hatimu
Ku di sini menunggu dan terus menunggu
Dirimu
Kembalilah, sayang
Kepadaku
(lirik lagu peluang kedua part mk)
Maaf, aku terluka, Hilang kata bermakna
Hilang di depan mata, Hilang begitu saja
Bintang sudah ku ukir, Janji sudah kau mungkir
Walau di dalam luka, kau ajar ku berjuang
Sayang takkan terbuang, adakah ini peluang
Maaf rindu dalam halaman hati bila kau hilang
Selagi akan terang, cahaya sinar bintang
Maaf, andai kau terluka
Maaf, ku tak sengaja
Tanpa sedar
Sakitimu, sesalku
Maaf, kerna aku pun terluka
Pintaku hanya peluang kedua
Rasa cinta darimu
Hu-uu hoo-oo
Rasa cinta
Rasa cinta
Darimu
Kisah lagu peluang kedua
Lagu ini mengisahkan tentang seseorang yang inginkan peluang kedua untuk membetulkan kesilapan dalam perhubungan dengan pasangannya.


Kuih Badak Berendam

Lama betul tak makan kuih muih tradisional yang berasaskan bertepung pulut, santan dengan inti kelapa. Kuih koci, badak berendam, kuih sopang kuih tradisional yang menggunakan bahan asas yang sama tapi rupa dan cara penyediaan berbeza.
Apa lagi kuih yang  lebih kurang serupa macam tu? 3 tu je yang terlintas dalam kepala.
Sejarah kuih badak berendam
Dinamakan badak berendam kerana kuih ini seperti sekumpulan badak yang  sedang berendam di dalam lumpur. Bentuk badan badak yang terendam dalam lumpur kelihatan bulat.
Begitulah al kisahnya sejarah kuih badak berendam.
Pesan kat husband, on the way balik rumah tolong belikan laksa. Tiba-tiba rasa macam nak makan laksa pulak.
Husband kata rezeki saya dapat laksa ni sebab tinggal satu je last tu. Alhamdulillah..
Dia beli sekali badak berendam sebab dia tahu saya suka badak berendam. Sebelum ni balik segamat, kedai favourite jual badak berendam tu memanjang tutup.
Nikmat betul bila dapat makan something yang dah lama kita teringin nak makan. Nak buat sendiri tu, aduhaiii..dia lagi sedap bila orang pandai buat tu yang buatkan. Setuju tak? Ayat mengelat nak kerja senang je cerita dia.
Boleh tahan besar sebiji badak ni. Harga badak berendam sebiji RM0.50 sen. Beli 4 biji cukuplah untuk merasa. Nak makan banyak dan puas hati, sila buat sendiri.  Susah nak dapat kelapa muda parut yang elok. Beli kat kedai, ada kelapa tua, lepas tu diparut sekali sampai ke tempurung kelapa. Aduh!
Spoil mood nak membuat inti. Terus tak jadi buat kuih. Jadikan santan je lah gitu. Sudahnya kuih kita beli je. Kalau dapat balik kampung ni, dah lama suruh kakak buat kuih badak berendam. Dia pakar bab membuat kuih tradisional ni. Order pakai air liur je!
baca juga :
resipi kuih badak berendam

resipi kuih badak berendam versi kuih tako


Lagu Medley AJL35 Gabungan Suara Hannah Delisha, Azmi Saat, Raysha Rizrose & Dean Eiman

Anugerah Juara Lagu ke-35 (AJL35) akan diteruskan selepas beberapa kali ditunda disebabkan pandemik COVID-19 dan PKP2.0.
Buat pertama kalinya dalam sejarah AJL tiada penonton yang akan memeriahkan acara kemuncak Anugerah Juara Lagu beprestij tu . AJL 35 akan bersiaran lansung pada  hari Ahad 14 Mac dengan mengikut segala SOP yang ditetapkan.
Teaser AJL pun dah makin kerap keluar kat TV. Tambah menarik bila Lagu Medley AJL 35 yang dinyanyikan oleh Hannah Delisha, Azmi Saat, Raysha Rizrose and Dean Eiman menjadi bualan ramai especially Hannah Delisha. Apesal suara dia sedap sangat ni.
sumber : youtube Valient Music
baca juga :
Pernikahan Hannah Delisha dan Imam Shah
Aura pengantin baru agaknya. Suara Raysha Rizrose pun boleh tahan hebat. Suara Azmi Saat toksah pertikaikan lagi. Suara sedap. Dean Eiman, siapakah?
Mantap gabungan suara Hannah Delisha, Azmi Saat, Raysha Rizrose and Dean Eiman. Ini kalau buat live masa pembukaan AJL 45 mesti lagi gempak.
Pasti gempak jika keempat-empat mereka ini membuat persembahan pembuka tirai di malam AJL35 nanti kan?
Edisi AJL35 kali ini, Valient Music menghasilkan sebuah video 'cover medly' yang menampilkan
12 lagu finalis AJL 35
 yang bakal berentap pada malam AJL 35 nanti.

baca juga :
dengar dan tonton 12 lagu finalis AJL 35
Konsep penggambaran video tersebut dikatakan adalah hasil idea daripada Hannah Delisha dan susunan muzik oleh Azmi Saat.
Hannah Delisha : 7 Nasihat, Gila, Hati
Azmi Saat & Raysha Rizrose : Belenggu Rindu
Dean Eiman : Kau sakiti, Aku Bidadari Syurgamu
Azmi Saat : Peluang kedua, Jangan Khianati Aku, Eh
Raysha Rizrose & Dean Eiman : Gundah, Hutang
Raysha Rizrose : Semalam
12 Lagu Finalis Anugerah Juara Lagu Ke-35 2020
1. 7 Nasihat
Penyanyi : Dato' Sri Siti Nurhaliza (Pengganti : Shiha Zikir), Kmy Kmo & Luca Sickta
Komposer : Kmy Kmo & Luca Sickta
Lirik : Kmy Kmo & Luca Sickta
2. Belenggu Rindu
Penyanyi : Dato' Jamal Abdillah & Wany Hasrita
Komposer : Hael Husaini & Ezra Kong
Lirik : Hael Husaini & Ezra Kong
3. Gila
Penyanyi : Kaka Azraff, Noki & Loca B (pengganti :Tuju)
Komposer : Noki, Loca B & Ezra Kong
Lirik : Noki, Loca B & Ezra Kong
4. Kau Sakiti
Penyanyi : Amir Masdi
Komposer : Faizal Tahir, Mike Chan, Ezra Kong, Romeo & Mage
Lirik : Faizal Tahir, Mike Chan, Ezra Kong, Romeo & Mage
5. Peluang Kedua
Penyanyi : Nabila Razali (pengganti : Hael Husaini)
Komposer : Hael Husaini & MFMF
Lirik : Hael Husaini & MFMF
6. Aku Bidadari Syurgamu
Penyanyi : Dato' Sri Siti Nurhaliza (pengganti : Aishah)
Komposer : Ippo Hafiz
Lirik : Siti Rosmizah
7. Gundah
Penyanyi : Ernie Zakri
Komposer : Ernie Zakri & Sharon Paul
Lirik : Ernie Zakri & Sharon Paul
8. Semalam
Penyanyi : Aina Abdul
Komposer : Aina Abdul
Lirik : Aina Abdul
9. Eh
Penyanyi : Zizi Kirana
Komposer : Navigator & Zizi Kirana
Lirik : Mambang & Zizi Kirana
10. Hati
Penyanyi : Hael Husaini
Komposer : Hael Husaini & Ezra Kong
Lirik : Hael Husaini & Ezra Kong
11. Jangan Khianati Aku

Penyanyi : Azlan & The Typewriter
Komposer : Dark
Lirik : Dark
12. Hutang

Penyanyi : Floor 88
Komposer : Zai Hamzah
Lirik : Achoi Floor 88


Laksa Johor Selera Johor

Pernah tak rasa macam tak ada selera makan tapi nak makan something. Dalam masa yang sama tak tahu nak makan 'something' tu apa. Sumpah lah rasa dah dah tak tahu nak makan apa. Rasa macam nak makan yang orang lain masak. Tak nak diri sendiri masak. Jemu kot!
Parah betul! Ke sebab lama terjeruk dalam rumah, rindu dengan segala-galanya. Dok scroll foodpanda pun rasa macam tak ada feel nak makan. Bila husband kata makan nasi ayam, okay kita pun ON je order nasi ayam.
Order kat kedai Selera Johor lah. Seebelum ni pernah order
nasi ayam bowling Selera Johor dan mee bandung
. Kali ni order nasi ayam bowling dengan laksa Johor pulak. Ye, memang kena dengan selera dengan tekak orang 01 dan 05.
Ape benda lah viral pasal kod kenegeriaan sehari dua ni. Macam macam eh. Nasi ayam bowling dah selamat masuk perut. Alhamdulillah, habis licin makan tanpa membazir. Maksudnya sedap dan menepati citarasa lah. Kita ambil gambar laksa Johor je lah yang sempat.
Laksa Johor Selera Johor
Packaging dia bagus, asingkan bahan-bahan dengan lapisan plastik untuk elakkan cepat basi kalau bercampur. Sambal-sambal nasi ayam pun elok je seal. Tak ada pertumpahan kuah. Selamat sampai ditangan dengan keadaan baik.
Dari segi rasa, nanti baru cerita sebab tak makan lagi. Simpan untuk makan petang nanti. Lepas tu baru update. Harap kenalah dengan citarasa. Kemurungan betul bila deal dengan keadaan yang macam ni.
-Selepas mencuba
Beli pukul 1petang macam tu, makan pukul 8malam. Laksa masih okay tak basi sebab dia dah asingkan taugeh, timun, bawang dengan spaghetti tu. Taugeh pun tak basah dan masih rangup macam taugeh segar lagi.
Kuah dia pekat dan sedap. Sambal belacan pun tak ada bauan belacan yang kuat. Macam tak ada bauan belacan pun ye. Memang sedap lah cerita dia. Kena dengan selera saya.


Laksa utara sedap baq hang!

Nak tahu cerita tak? Tak nak tahu pun, nak bagitahu jugak! Dulu saya sejenis tak makan laksa. Istilah sebenar dia tak suka laksa. Tak tahu kenapa rasa macam tekak tak boleh terima.
Ditakdirkan sambung belajar kat UiTM Penang. Ambil Diploma masa tu. Semester 1 baru nak berkenalan dengan makanan utara, semester 2 mencuba cuba makan laksa. Mula-mula macam nak muntah sebab saya tahu dalam laksa ada bunga kantan.
Dan saya bukan penggemar bunga kantan. Baunya yang kuat memang susah hidung nak hadam. Satu hari tu di bulan puasa, keluar ramai ramai pergi bazaar ramadhan. Masing-masing membeli laksa, sedap katanya! Saya pun ikut ikut membeli laksa juga. Padahal tahu tak makan laksa masa tu.
Disebabkan bazaar ramadhan tu ramai orang dan malas nak tunggu, saya beli je janji ada makanan untuk berbuka. Ada hikmah disebalik pembelian laksa tu yang membuatkan saya tersuka pada Laksa.
Mula mula Rasa sesudu saya macam nak muntah. Tapi selepas sesudu tu saya cuba makan lagi dan lagi. Tak sedar habis semangkuk. Haa nampak macam tipu benar tak makan laksa masa tu. Kah! Otak bergaduh dengan lidah, suka ke tidak sebenarnya?
Macam magik pun ada. Apalah rahsia kuah laksa sedap tu agaknya ye? Mungkin masa tu laksa tu memang sedap kurang bau bunga kantan kot. Itu bukan persoalannya sekarang sebab sekarang dah suka makan laksa. Yay!
Cuma husband je yang masih tak suka makan laksa. Tak tahu lah kenapa. Biasalah kalau tak makan sesuatu tu, bukan pelik pun. Selera lain-lain.
Disebabkan dia tahu saya suka makan laksa, dia beli lah sebungkus laksa. Kalau nak tunggu buat sendiri memang taklah. Nak masak untuk sorang je makan memang malas lah kita awak!
Macam tahu tahu je lama tak makan laksa. Alhamdulillah dapat juga makan semangkuk laksa yang sedap. Syukur dapat makan laksa sedap bila dah lama tak makan.
Husband beli dekat jalan persiaran desa rhu 1. Jual depan rumah je. Tak ada nama kedai. Lupa dah! Macam laksa ni dapat banyak juga semangkuk. Harga sebekas RM2.50. Eh, silap! Husband kata RM2 jer!
Tak pasti juga laksa tu laksa Penang ka, Kedah ka, Perlis ka. Yang saya tahu laksa utara memang sedap baq hang!


Lee Zii Jia Wira Negara!

Nama Lee Zii Jia trending di media sosial malam tadi. Tahniah Lee Zii Jia merangkul gelaran Champion All England Open Badminton Championship 2021 (Kejohanan Badminton Terbuka Seluruh England).
Perlawanan akhir kejohanan badminton terbuka seluruh England malam tadi sangat sengit dan mendebarkan. Lee Zii Jia vs Viktor Axelsen yang merupakan pemain No.2 Dunia dari Denmark. Bukan calang-calang lawan Lee Zii Jia tu.
Biodate Lee Zii Jia
Lahir pada 29 Mac 1998 dan berasal dari Alor Setar, Kedah. Lee Zii Jia adalah anak kepada Lee Chee Hin dan Leow Siet Peng, guru dan bekas pemain bola keranjang antarabangsa.

Mula aktif dalam sukan badminton pada tahun 2016. Beliau adalah anak didik kepada Indra Wijaya, Misbun Sidek dan Hendrawan. Pada tahun 2019, beliau telah menjuarai acara badminton perseorangan lelaki di Sukan Asia Tenggara 2019. Kini beliau merupakan seorang pemain badminton Malaysia.
sumber :
wikipedia
Lee Zii Jia Juara  All England Open Badminton Championship 2021
Walaupun perlawanan akhir menentang Viktor Axelsen sangat sengit malam tadi, tapi Lee Zii Jia permainan cemerlang dan berstrategi tu berjaya menjadikan Lee Zii Jia sebagai juara.

Tahniah sekali lagi Lee Zii Jia, Anda Adalah Wira Negara!
sumber : BWF | TM-Digital Malaysia
Itulah semangat sukan yang dicari. Bak kata pepatah "Majulah Sukan Untuk Negara". Akhirnya ada juga pelapis pengganti Wira-wira lagenda negara yang pernah cemerlang dulu. Datuk Misbun Sidek, Razif Sidek, Jalani Sidek, Rahman Sidek, Rashid Sidek, Roslin Hashim, Hafiz Hashim, Dato' Lee Chong Wei dan ramai lagi.
Another Lee yang bakal menjejaki langkah pemain Legend negara selepas Dato' Lee Chong Wei.
Malam tadi tengok Game PRK vs JDT pun berdebar gak. 2-2, Seri pun jadi lah. Lama tak layan Liga Malaysia sejak Covid ni. Dah berapa game ni, 2 kali dah JDT seri. Ayuh Johor!


Lirik Lagu Gila Dan Disebalik Maksud Lagu Gila Kaka Azraff, Noki & Loca B

Lagu Gila Juara Lagu AJL 35
 memang gila! Itulah dah cakap. AJL ni memang lagu yang kau tak expect tu akan menang jadi juara. Lagu Gila yang unik, bukan lagu Pop bukan juga lagu tradisional.
Paling suka part kaka Azraff nandung-nandung tu. Suka juga part tu dalam
medley AJL 35 Hannah Delisha
 nyanyi tu. Lenggok irama macam tu sedap didengar.
2017 : Jampi
2018 : Haram
2019 : Sumpah
2020 : Gila
Jampi haram sumpah gila! Haa menjadi satu ayat bila digabungkan. Trend juara lagu, tajuk lagu dia pendek je dan luar biasa.
Tahniah Lagu Gila yang dinyanyikan oleh Kaka Azraff, Noki dan Loca B berjaya menjadi juara menewaskan 11 lagu hebat lain. Tahniah buat semua pemenang.
sumber : hmetro
Naib juara : Semalam- Aina Abdul
Tempat ketiga : Belenggu Rindu-Jamal Abdillah & Wany Hasrita
Vokal Terbaik : Ernie Zakri (Gundah)
Persembahan Terbaik : Zizi Kirana (Eh!)
Judul : Gila
Penyanyi/Artis :  Kaka Azraff, Noki & Loca B
Lirik : Noki, Loca B & Ezra Kong
Muzik : Noki, Loca B & Ezra Kong
Lirik lagu GILA-Kaka Azraff, Noki & Loca B
(Chorus-kaka Azraff)
Nandung-nandung lagu kampung
Angin sayu awan mendung
Tenang-tenang oh termenung
Namun jiwanya terkurung
Gila gila gila gila gila
Gila gila gila gila gila
(Noki)
Gila terkurung terlalu lama
Minda ku tak terbuka
Rasa diriku sengsara menanggung sepiku di dunia
Dunia yang nyata ternyata
Penuh dengan penipu dusta
Hati ingin rasa sangat nak keluar
Ya baru nak mula tapi jantung berdebar
Aku takut aku jatuh aku sangat takut
Walau jatuh aku tempuh aku rempuh
Ramai yang nampak aku gila
Mereka tidak tahu apa yang ku rasa
Takut dengan dunia kerna rasa diri aku ini tak sempurna
Putaran bumi pun aku boleh rasa
Sampai masanya kita jumpa diluar sana
(Chorus-kaka Azraff)
Nandung-nandung lagu kampung
Angin sayu awan mendung
Tenang-tenang oh termenung
Namun jiwanya terkurung
Gila gila gila gila gila
Gila gila gila gila gila
(Loca B)
Aku laila dan dunia ni majnun
Cintaku bernafas dalam jiwa terkurung
Kepala tak sehati
Hati ku tak sekepala
Yakin ku lupa diri
Dalam mengejar dunia
Ya ia tinggi janji ikut resmi
Semakin kantung berisi
Semakin berat graviti
Aku tanggung sakit sendiri
Hayat dikandung badan
Diri ku sayang
Janji ku pada diri ku akan terus berjalan
Bukan bayangan tiada lagi khayalan
Ku jauh dari ketakutan
(Chorus-kaka Azraff)
Nandung-nandung lagu kampung
Angin sayu awan mendung
Tenang-tenang oh termenung
Namun jiwanya terkurung
Gila gila gila gila gila
Gila gila gila gila gila
Maksud lagu gila kaka azraff, Noki & Loca B
Lagu gila diinspirasikan daripada kisah benar. Ezra mendapat idea menulis lagu bila mendapat mesej daripada seseorang di instagram dimana dia sedang takut dengan situasi 'gila' di bandar dan tidak tahu untuk merantau dimana keluar daripada situasi tersebut.
Dikala seluruh dunia bergelumang dengan pandemik COVID-19, kita semua terperangkap dan kesannya terhadap mental membuatkan kita semakin gila. Lagu gila bukan sekadar hiburan kosong, ada maksud disebaliknya.
Lagu gila menyampaikan mesej positif, lirik pula disusun dengan prosa mudah tetapi puitis yang membawa makna yang mendalam dalam setiap bait bait yang ditulis.
Lagu ciptaan Ezra bersama Noki dan Loca B menampilkan susunan muzik bercita rasa urban sesuai dengan trend muzik masa kini.
"Gila menceritakan mengenai kekuatan diri dalam menangani kekalutan yang membelenggu minda dan jiwa dengan menguasai rasa takut dan terus kental menjalani kehidupan. Ia juga lebih berkisar kepada luahan hati menerusi lirik dalam lagu ini. Boleh dikatakan ia adalah dua kisah antara saya dan Loca B dan dirangkumkan untuk menjadi sebuah lagu,"-Noki.
"Menerusi lirik yang ditulis saya letak diri sebagai seorang wanita yang mencabar diri untuk keluar daripada zon selesa. Selain itu, saya juga cuba menolak segala anasir jahat yang cuba menghalang setiap apa yang dilakukan. Banyak cabaran yang pernah saya lalui sebelum ini, antaranya dalam mengejar cita-cita. Saya sanggup bermula dari bawah demi mengejar impian bergelar penyanyi rap. Bagi saya hidup tidak akan bermakna kalau kita tidak melakukan sesuatu dalam hidup. Bagi saya kalau tidak mulakan sekarang, saya akan menyesal di kemudian hari. Itulah jalan cerita yang cuba saya rangkumkan dalam bahagian lirik lagu Gila," - Loca B.
sumber :
hmetro
Pengalah jangan bersedih. Apapun hentilah kecaman kepada sesiapapun. Kalau kita kena kecam, apa yang kita akan rasa? Sedih bukan?
Kesannya, orang akan bercakap cakap sampai ke sudah. Mana tak stress kalau kena kecam yang meninggalkan kesan seumur hidup! Dah dah lah tu, kita pun bukan perfect sangat pun.


Matcha Honey vs Mango pop

Agak panas dan kejap kejap rasa redup sikit hari ni. Petang petang ni mulalah mata mengantok. Ini kalau disorongkan bantal, mahu terlelap sejam dua. Tapi dalam otak ni fikir banyak benda kena buat lagi oiii, jangan mengada-ngada nak terlelap.

Tekak rasa kering, macam nak sesuatu yang manis
bersemut
. Tapi tak nak manis
potong kaki
. Yang sedang-sedang saja sudah.
Dapat minum air yang sejukkan tekak pun sedap juga. Husband belikan air matcha honey dan mango pop dari Tea Hunter. Last beli bulan lepas. Kiranya bulan ni tak beli lagi lah. Ada gap panjang tu maksudnya bukan lah selalu membeli.
Matcha Honey
Pertama kali mencuba minuman matcha/green tea/teh hijau yang dicampurkan dengan manisan honey/madu. Sumpah sedap air matcha honey ni sebab dia tak manis gila. Rasa lemak susu pun tak terlalu kuat. Pendek kata, just nice rasa dia. Sedap! Cukup dah menggambarkan kesedapan air matcha honey ni.
Matcha honey ni ada tambah boba.
baca juga :
ais cream crunchy nut

choco chip smothie & boba fresh milk
Mango Pop/Mangga Pop
Kalau balik segamat saya akan beli air mango shake kat tempat favourite. Disebabkan lama tak balik, terubat rindu dengan air kat segamat tu. Mujurlah dapat rasa air mango pop yang sedap juga ni.
Paling suka minuman yang ada pop. Dia macam boba tapi lutsinar dan meletup bila digigit. Sebab tu dipanggil mango pop. Better than boba sebab boba tu kenyal susah nak gigit habis.
Tengok air sejuk, teringin minum air kelapa pandan kat kampung.
Air kelapa campur gula melaka
. Sedap oii!


Matilah Nak Kembali

Telefilem Matilah Nak Kembali akan ditayangkan pada hari Sabtu nanti 13 Mac, jam 9:00 malam memenuhi slot Citra Exclusive di Astro Citra. Matilah Nak Kembali merupakan sequel telefilem Matilah Nak Pontianak. Dah tengok ke belum?
Masih lagi di bawah arahan Azhari Zain dan mengekalkan pelakon yang sama iaitu Shiha Zikir, Arie Zaharie, Azzam Sham, Qody Rany, Anas Ridzuan, Danish Daniel dan ramai lagi.
baca juga :
telefilem matilah nak pontianak
sumber : Astro Citra
TELEFILEM MATILAH NAK KEMBALI
Waktu tayangan : 13 Mac 2021(Sabtu), jam 9:00 malam
Siaran TV : Astro Citra HD 107 dan SD 128
Penulis skrip : Epy Kodiang
Pengarah : Azhari Zain
Produksi : Arie Zaharie Production, Knack Knack Studios
PELAKON MATILAH NAK KEMBALI
Shiha Zikir
Azzam Sham
Qody Rany
Anas Ridzuan
Arie Zaharie
Danish Daniel (Coki)
Bohari Ibrahim
Apit Wawn Lebo
SINOPSIS MATILAH NAK KEMBALI
Tiga pemuda yang telah berkawan baik dengan pontianak jelita. Orang kampung pula diganggu dengan makhluk yang digelar saka. Tiga pemuda tersebut terpaksa mengkhianati persahabatan meraka dengan pontianak kerana ingin membantu orang kampung dan hidup aman damai tanpa gangguan saka.


MH370, 7 Tahun Sudah Berlalu

Masih ingatkah lagi tragedi kehilangan pesawat MH370? Tanpa kita sedar dah 7 tahun berlalu kehilangan kapal terbang MH370. Punca kehilangan MH370 masih belum menemui jawapannya.
7 Tahun lepas, di tarikh yang sama 8 Mac 2014 kita telah digemparkan misteri kehilangan MH370. Sekaligus mencatatkan sejarah yang paling menyedihkan buat negara dan keluarga mangsa yang terlibat dalam kehilangan pesawat MH370.
sumber :
The Sun
Berita kehilangan pesawat MH370 menggemparkan rakyat Malaysia pada awal pagi 8 Mac 2014.
Kronologi kehilangan MH370
Penerbangan Malaysia ke Beijing China dikatakan telah terputus komunikasi dengan menara kawalan trafik udara pada jam 1.30 pagi.
Penerbangan kapal terbang MH370 berlepas dari Lapangan Terbang Antarabangsa Kuala Lumpur (KLIA) pada jam 0041 hari Sabtu dan dijadualkan akan tiba di Beijing pada jam 0630.
Pesawat MH370 Boeing 777-200 membawa penumpang seramai 227 penumpang. 153 warganegara China dan 38 rakyat Malaysia. 19 orang daripada warganegara China merupakan artis yang akan menghadirkan diri ke sebuah pameran di Kuala Lumpur.
Terdapat 2 daripadanya penumpang yang menggunakan pasport curi menaiki pesawat MH370. Daripada senarai penumpang, 2 penumpang kanak-kanak dan kesemua 12 anak kapal merupakan rakyat Malaysia.
Pesawat dijejaki radar menyeberangi Laut China Selatan dan di selatan semenanjung Ca Mau, Vietnam. Laluan tersebut adalah laluan biasa dengan memasuki ruang udara Kemboja dan juga Vietnam sebelum masuk ke ruang udara negara China.
Kemudian tiada isyarat kecemasan atau isyarat lain dihantar. Pesawat MH370 dipercayai cuba berpatah balik dan dikatakan berkemungkinan menuju ke arah Lapangan Terbang Antarabangsa Kuala Lumpur (KLIA).
Teori kehilangan MH370
Terdapat banyak teori berkaitan kehilangan pesawat MH370 ini. Antaranya keadaan cuaca pada ketika itu yang kurang baik, kesilapan juruterbang dan juga kelayakan terbang.
Akan tetapi, keadaan cuaca ketika penerbangan dilaporkan baik manakala juruterbang pula mempunyai lebih daripada 18,000 jam penerbangan. Juruterbang seorang yang berpengalaman dan telah mula bertugas sejak 1981.
Malaysia Airlines (MAS) adalah syarikat penerbangan yang mempunyai rekod yang baik. Pesawat Boeing 777-200 pula merupakan pesawat yang paling selamat serta dilengkapi dengan teknologi moden.
Walaupun pesawat ini pernah mengalami kemalangan kecil sewaktu bergerak di landasan pada tahun 2012, tetapi ia telah dibaiki dan mendapat kelulusan untuk beroperasi semula.
Pemeriksaan kali terakhir dilakukan adalah pada 10 hari sebelum insiden itu terjadi. Amerika Syarikat yang menghantar pegawai penyiasat FBI berkata ia tidak menolak kemungkinan insiden ini ada kaitan dengan serangan pengganas susulan kehadiran dua penumpang dengan pasport curi. Tapi, teori itu tidak dapat dibuktikan.
Dalam pada itu, bekas juruterbang berpengalaman, Datuk (Kapt) Nik Ahmad Huzlan Nik Hussain berkata, tiada bukti sahih dan kukuh yang mengatakan bahawa pesawat MH370 ditembak jatuh oleh sebuah pangkalan tentera Amerika Syarikat di Lautan Hindi yang bernama Diego Garcia.
Kurang seminggu selepas kehilangan MH370, Prof Madya Dr Mohd Fadzil Ain dari Pusat Pengajian Elektrik dan Elektronik USM pula berpendapat bahawa berkemungkinan pesawat tersebut mengalami masalah bekalan kuasa utama dan apabila diaktifkan bekalan kuasa sokongan, bekalan kuasa tersebut juga mengalami kegagalan.
Katanya, ini mungkin menyebabkan sistem komunikasi pesawat tidak berfungsi seperti yang diharapkan dan menyedari masalah ini, juruterbang mungkin mengambil langkah berpatah balik ke KLIA mengunakan navigasi secara manual.
Pelbagai teori dan spekulasi liar kemudian ditimbulkan pelbagai pihak sama ada dari dalam mahupun luar negara.
Misi SAR MH370
Rentetan daripada itu, gerakan mencari dan menyelamat besar-besaran melibatkan pelbagai negara dilakukan. Misi SAR MH370 turut dibantu anggota menyelamat dan mencari dari pelbagai negara.
Tidak lama kemudian, Pemangku Menteri Pengangkutan, Datuk Seri Hishammuddin Hussein mengumumkan operasi mencari dan menyelamat (SAR) pesawat Malaysia Airlines MH370 memasuki fasa baru yang lebih rumit, membabitkan pelbagai negara dan merangkumi kawasan yang luas.
SAR juga lebih mencabar kerana ia turut meliputi kawasan darat dan laut serta membabitkan 25 negara. Kesedihan yang dirasai kaum keluarga dan waris penumpang serta kru tambah memeritkan apabila Hishammuddin memaklumkan bahawa misi SAR MH370 mungkin mengambil masa yang lebih lama.
25 Mac, Perdana Menteri mengumumkan pesawat MH370 telah 'berakhir' di Lautan Hindi. Ketua Eksekutif MAS, Ahmad Jauhari Yahya menerima kritikan dan diminta berundur. Namun beliau berkata segala keputusan sama ada akan meletak jawatan hanya akan dilakukan selepas krisis kehilangan pesawat itu selesai.
Sebulan selepas insiden pada April, pakar penerbangan Geoffrey Thomas mengumumkan jangka hayat bateri kotak hitam pesawat malang itu kemungkinan sudah berakhir.
Situasi itu dijangka merumitkan lagi usaha pencarian kerana isyarat itu penting bagi menentukan lokasi terakhir penerbangan pesawat MH370 di Lautan Hindi.
Pengarah dan Ketua Pegawai Eksekutif Great Eastern Life Assurance (Malaysia) Bhd, Datuk Koh Yaw Hui juga memberitahu pihaknya akan membayar RM2 juta kepada 14 waris penumpang pesawat MH370 yang hilang semasa dalam penerbangan.
Syarikat itu juga akan mengetepikan prosedur biasa bagi memudahkan proses pembayaran tuntutan.
Ketika kehadiran Presiden Amerika Syarikat, Barack Obama di negara ini pada April, Yang di-Pertuan Agong Tuanku Abdul Halim Mu'adzam Shah turut menyampaikan ucapan terima kasih Malaysia kepada Amerika Syarikat kerana terus memberi sokongan dan kerjasama padunya dalam operasi mencari MH370.
Menteri Pertahanan Datuk Seri Hishammuddin Tun Hussein, yang dilantik sebagai penaung Eu Yan Sang dan Kumpulan Genting masing-masing berikrar untuk menyumbang RM500,000 kepada penubuhan Yayasan Pendidikan bagi anak-anak kru kabin MH370 dan MH17.
Dalam pada itu, terbaharu pada Khamis, DCA mengadakan sidang media dengan rasmi mengisytiharkan bahawa tragedi pesawat MH370 ialah satu kemalangan dan kesemua 239 penumpangnya dianggap terkorban.
Susulan pengumuman itu juga, MAS mengeluarkan kenyataan akan memulakan proses pembayaran pampasan kepada kesemua 239 penumpang dan anak kapal MH370.
MH370 digantikan dengan MH318
MAS juga mengumumkan penghentian penggunaan kod pesawat MH370 dan MH371 untuk laluan penerbangan Kuala Lumpur- Beijing-Kuala Lumpur sebagai tanda penghormatan kepada penumpang dan kru yang hilang bersama pesawat itu.
Kod penerbangan MH370 digantikan dengan MH318 untuk penerbangan dari Kuala Lumpur ke Beijing, sementara kod MH371 ditukar kepada MH319 untuk penerbangan dari Beijing ke Kuala Lumpur.
Punca kehilangan MH370 masih belum terjawab. Sungguhpun telah 7 tahun berlalu tanpa kita sedar, ianya sangat memberi impak pada waris keluarga mangsa dan seluruh negara turut merasai kehilangan ini.
Semoga satu hari akan terjawab jua misteri kehilangan MH370 ni. Semoga waris ahli keluarga tabah dan terus kuat menghadapi ujian ini. Aaminn...
sumber :
astroawani


Mi Goreng Cili Ala Kampung Maggi

MAGGI® memperkenalkan mi goreng citarasa Malaysia. Ada yang dah cuba? Dah lama mencari, baru sekarang dapat cuba rasa. Agak terlajak laris juga ye mi goreng baharu Maggi ni.
MAGGI® Mi Goreng ada 2 perisa baharu iaitu :
Mi goreng perisa sambal tumis ikan bilis
Mi goreng perisa cili ala kampung
MAGGI® Mi Goreng perisa sambal tumis ikan bilis
Dihasilkan daripada bahan-bahan sebenar seperti ikan bilis, cili, bawang dan bawang putih. Mi kenyal 100% diperbuat daripada gandum dari Australia.

MAGGI® Mi Goreng perisa cili ala kampung
Dihasilkan daripada bahan-bahan sebenar seperti cili, bawang dan bawang putih. Mi kenyal 100% diperbuat daripada gandum dari Australia.
Tapi saya dapat cuba mi goreng cili ala kampung je. Jadilah kan, dapat rasa. Nak juga into the scene mencuba benda-benda baru yang agak viral mungkin? sebab tu cepat habis.
Cara saya masak. Tumiskan bawang putih, bawang merah dan cili api. Pecahkan telur, masukkan kacang panjang potong kecil dan juga sawi bunga. Masukkan mi maggi yang dah rebus dan toskan, masukkan segala perencah dan kacau rata.
Akhir sekali baru taburkan kriuk kriuk tu.
Kalau malas tumis, boleh je rendam mi maggi dengan air panas. Toskan dan masukkan dalam mangkuk, masukkan perencah dan kacau rata. Mudah je pun.
Rasa mi goreng cili ala kampung maggi ni tak lah sepedas yang disangka walaupun dah tumis dengan cili kampung sebenar. Mungkin saya letak 2 tangkai cili je. Perisa pun guna serbuk cili, jadi tahap kepedasan tu tak sangat.
Orang tak makan pedas boleh makan ni. Tak pedas walaupun cili ala kampung. Mi segera dia kenyal dan sedap dikunyah. Kesimpulan dia, mi goreng cili ala kampung maggi ni sedap! Boleh repeat lagi.
Masak 3 bungkus untuk 2 orang kenyang makan. Tinggal 2 bungkus boleh buat stok bila lapar atau tak ada selera nak makan nasi.
Lepas ni nak cuba perisa sambal tumis ikan bilis pulak. Kalaulah ada rezeki jumpa.
sumber :
MAGGI® Mi Goreng


Mood Selera Terganggu, Mari berbiskut Munchy's Oat Krunch

Sedia maklum sekarang Malaysia mengalami musim panas. Bila panas, dia mulalah kejap pening dan cepat penat. Bila kurang sihat macam tu mood selera makan pun terganggu. Sumpah kadang tak selera makan. Tapi tak juga kurus. Mainkan perasaan orang betul.
Boleh tak kadang kadang dia ada satu penyakit yang malas nak melayan anak tekak ni. Datang mengada dia, satu makanan sedap pun rasa  tak lalu makan. Kau makan je lah apa yang ada. Jadi kena ada stok roti atau biskut.
Biskut Oat Krunch Munchys ni sedap. Terpaling suka yang dark chocolate dan nutty chocolate. Oat krunch untuk diet boleh lah pilih dark chocolate.
Makan biskut wajib ada air panas. Tak kisah lah air apa, janji panas. Baru sedap buat cicah. Biskut ni kalau makan macam tu je pun dah sedap sebenarnya. Tapi dek kerana dah terbiasa makan biskut bercicah bagai, kena juga ada air panas.
Semacam tak biasa makan biskut tanpa air panas. Ke saya sorang je rasa macam tu entah.
Mood selera terganggu, idea pun ikut sama. Barangkali mood swing PMS. Haiyaaaa...tak dapat nak tolong. Tanda kena berehat lah tu.


Nasi Kepal Jepun, Onigiri Family Mart

Siapa suka nasi kepal Jepun? Saya lah antara manusia yang suka sangat makan nasi kepal jepun atau dikenali juga dengan nama Onigiri atau rice ball. Siapa suka sushi atau makanan Jepun yang berasaskan nasi, gerenti suka makan nasi kepal ni.
Onigiri
Dikenali juga dengan nama Omusubi. Onigiri pula istilah yang digunakan oleh wanita di istana Maharaja. Onigiri sejenis makanan Jepun yang berasaskan nasi. Nasi dikepal dan dipadatkan ketika masih panas. Terdapat beberapa bentuk onigiri iaitu bulat, segitiga, kon atau karung beras.
Mengikut tradisi, Onigiri dimakan dengan mengunakan tangan dan bukan menggunakan penyepit seperti makanan lain.
Di China, onigiri dipanggil dengan nama fàntuán. Di Malaysia, kita panggil nasi kepal lah. Onigiri di Malaysia ada di jual di Family Mart, AEON, myNEWS dan restoran makanan Jepun.
Dulu dulu nak makan sushi ke onigiri ke beli kat AEON atau resto Japan. Sekarang tak susah nak cari. Beli je Onigiri Family Mart sebab cawangan Family ada dimana-mana.
Dekat Family Mart tu apa je yang tak sedap? Semua sedap sedap. Yang viral yang sedap semua cepat habis. Itu yang menyampah tu. Nak order delivery by foodpanda, tak banyak pilihan.
Sekali bila teringin makan onigiri terus memborong nasi kepal si onigiri yang sedap. Semua jenis onigiri fillings pun saya suka.
Depan sekali salted egg shrimp, salmon cream cheese dan belakang sekali tu tuna mayo. Ingat-ingat lupa dah rasa dia. Ketiga-tiga sedap sebab dah biasa makan dan biasa membeli onigiri segitiga ni.
Yang tak pernah beli, jenis bulat dan nasi berperisa. Nasi berperisa tu macamana? Nasi goreng yang dikepal.
Spicy kampung fried rice onigiri
Rasa dia macam nasi goreng kampung versi Jepun sebab guna beras Jepun dan basah basah gitu. Ada rasa pedas sikit sesuai untuk yang tak suka pedas sangat. Ada sebiji telur mata yang comel atas tu. Nampak telur putih je sebab tertutup dengan label.
Tomyam pedas seafood onigiri
Yang ni best! Peminat tomyam mesti suka gila sebab rasa tomyam dia memang padu! Tapi tak sesuai untuk orang yang tak makan pedas sebab pedas dia. Label dia pedas tapi bukan pedas biasa-biasa ni. Pedas atas sikit dari pedas biasa.
Spicy Syiok-Bokkeumbap korean fried rice
Tiba-tiba terselit flavour Korean food dalam Japan food. Yang ni adik ipar belanja. Spicy syiok ni bokkeumbap korean fried rice memang pedas next level. Tak tahan makan satu kepal pun. Ini pun share berdua.
Pedas Korea tahu lah macamana kan. Ala ala pedas samyang ramen tu. Tapi jenis onigiri ni ada perisa dan taklah rasa pedas semata-mata.
Tiramisu parfait tu nanti cerita lain.


Neelofa dan Pu Riz Selamat Nikah

Dengan sekali lafaz, Neelofa dan PU Riz selamat nikah pagi ni. Majlis pernikahan Neelofa  dan PU Riz  diadakan didalam majlis tertutup di Hotel Grand Hyatt, Kuala Lumpur.
Terjawab sudah spekulasi Neelofa kahwin yang ditunggu dari semalam. Wedding of the year yang dinantikan peminat Neelofa dan PU Riz.
Mesti ramai dok usha
neelofa ig
 dan adik beradik neelofa, tak juga muncul berita Neelofa kahwin. Pagi ni Neelofa, 32 dan Haris Ismail atau PU Riz,26 akhirnya selamat diijabkabulkan sebagai suami isteri.
Bacaan doa oleh pengantin lelaki dan  tazkirah ringkas oleh Datuk Seri Dr Zulkifli Mohamad Al-Bakri. PU Riz dan Neelofa dinikahkan sendiri oleh adik kandung Neelofa iaitu Mohd Aqief berwalikan bapanya Mohd Noor.
بَارَكَ اللّٰهُ
Neelofa & Haris
kod pakaian wanita : serba putih & bertudung
kod pakaian lelaki : serba putih (baju melayu, kurta & jubah)
Siap ada kod pakaian untuk tetamu yang hadir. Majlis pernikahan Neelofa dan PU Riz bertemakan serba putih ala kayangan dengan dekorasi bunga segar. Satu dewan penuh dengan bunga segar. Agak agak lepas majlis boleh ambil bawa balik tak?
Gah betul pelamin Neelofa yang dihiasi dengan bunga segar dan hiasan lampu yang berkelipan bersinar sinar. Nampak simple tapi wow. Boleh jadi pelamin idaman dan wedding of the year ni. Ramailah tiruvasi pelamin kahwin Neelofa ni nanti.
Bukan biasa biasa buat majlis di Grand Hyatt Hotel ni. Orang have have je mampu. Wedding Kayangan Style. Rezeki dia lah dapat buat majlis pernikahan sebegini meriah.
tempat duduk untuk family
Terpaling suka dengan tulisan jawi khat huruf nun dan ha bulat mewakili nama Neelofa dan Haris.
Fakta menarik tentang perkahwinan Neelofa & PU Riz
The Jabal Rahmah, konsep Pelamin Neelofa & PU Riz inspirasi daripada Peregunungan di mana Adam & Hawa dipertemukan hasil sentuhan Rekateemor.
Dekorasi perkahwinan dan pelamin Neelofa & PU Riz menggunakan empat tan bunga segar.
Ruang dewan dikelilingi lilin mewah buatan Paris iaitu lilin buatan yang sama digunakan semasa perkahwinan Prince Harry & Meghan Markle.
Doorgift skincare mewah jenama Lancome & barang kemas swarovski
Makanan mewah untuk tetamu seperti udang galah bakar berempah.
Makan beradab Neelofa dan PU Riz ditutup dengan bidai langsir, terlindung dari tetamu untuk privasi Neelofa yang memakai purdah.
Pengantin lelaki kelihatan tenang, dalam hati mesti berdebar teruk ni.
Pengantin perempuan, Neelofa tampil cantik dengan busana pengantin serba putih.
Neelofa dan PU Riz bertunang pada November 2020 yang lepas. PU Riz kini Neelofa husband, semoga jodoh berkekalan dan bahagia sampai syurga. آمِيْن يَا رَبَّ العَالَمِيْنَ
baca juga :
penghijrahan Neeelofa bertudung

Neelofa dan PU Riz bertunang
Biodata Neelofa
Noor Neelofa binti Mohd Noor
Pelakon, model, pengacara, penulis, ahli perniagaan, jurucakap produk
Kerjayanya bermula selepas dinobatkan sebagai juara Dewi Remaja 2009/10
Artis dan selebriti yang paling berjaya
Bintang Paling Popular dalam Anugerah Bintang Popular Berita Harian 2016
Neelofa telah dipilih sebagai penghias majalah berprestij, Forbes Asia yang menampilkan ahli perniagaan berpengaruh dari seluruh dunia
Neelofa menubuhkan pertubuhan kebajikannya sendiri, Pertubuhan Kasih Neelofa yang bertujuan bagi membantu insan yang memerlukan.
Biodata PU Riz
Muhammad Haris bin Mohd Ismail
PU Riz ialah seorang pelakon dan pendakwah bebas Malaysia
Seorang peserta program realiti Pencetus Ummah Musim 4 pada 2016
sumber gambar : tangkap layar ig @idhamkhan dan @astrogempak


Penggunaan Perkataan Bahasa Arab (Jawi serta Rumi ) Dan Maksudnya Dalam Kehidupan Seharian

Salam Jumaat. Hari Jumaat yang penuh keberkatan. Hari ni jom kita belajar perkataan arab (jawi dan rumi) dan maksudnya yang kita sentiasa gunakan dalam kehidupan seharian.
Perkataan Bismillah, Alhamdulillah, Insyaallah, Allahhu akbar, Subhanallah, Masyaallah, Assalamu’alaikum, biasa kita gunakan setiap hari, bagaimana dengan perkataan lain?
Mana yang silap, kita perbetulkan. Contohnya, astaga tiada dalam kamus bahasa arab ye. Istilah itu tiada maksudnya seperti yang pernah saya dengar dalam ceramah Saudara Syamsul Debat. Perlulah diucapkan Astaghfirullah ( أَسْتَغْفِرُ اللّٰهِ ).
Perkataan Bahasa Arab (Jawi serta Rumi ) Dan Maksudnya
Bismillah ( بِسْمِ اللّٰهِ )
Dengan menyebut nama Allah

Bismillahirraahmanirrahiim ( بِسْمِ اللّٰهِ الرَّحْمٰنِ الرَّحِيْمِ )
Dengan menyebut nama Allah Yang Maha Pengasih lagi Maha Penyayang

Ta’aalaa ( تَعَالَى )
Maha Tinggi

Subhaanahuu wa ta’aalaa ( سُبْحَانَهُ وَتَعَالَى )
Maha Suci Dia dan Maha Tinggi

Assalamu’alaikum wa rahmatullahi wa barakatuh ( السَّلَامُ عَلَيْكُمْ وَرَحْمَةُ اللّٰهِ وَبَرَكَاتُهُ )
Kesejahteraan atas kalian, rahmat Allah dan keberkahan-Nya
Wa’alaikumussalam wa rahmatullahi wa barakatuh ( وَعَلَيْكُمُ السَّلَامُ وَرَحْمَةُ اللّٰهِ وَبَرَكَاتُهُ )
Dan atas kalian pula kesejahteraan, rahmat Allah dan keberkahan-Nya

Alhamdulillah ( الحَمْدُ لِلّٰهِ )
Segala puji bagi Allah

Alhamdulillahirabbil’alamin ( الحَمْدُ لِلّٰهِ رَبِّ العَالَمِيْنَ )
Segala puji bagi Allah Rabb semesta alam.

Insyaallah ( إِنْ شَاءَ اللّٰهُ )
Jika Allah berkehendak

Allahhu akbar ( اللّٰهُ أَكْبَرُ )
Allah Maha Besar

Subhanallah ( سُبْحَانَ اللّٰهِ )
Mahasuci Allah

Subhanallahil’azhim ( سُبْحَانَ اللّٰهِ العَظِيْمِ )
Mahasuci Allah Yang Maha Agung
Subhanallahi wa bihamdih ( سُبْحَانَ اللّٰهِ وَبِحَمْدِهِ )
Maha suci Allah dan dengan segala pujian-Nya.

Masyaallah ( مَا شَاءَ اللّٰهُ )
Inilah yang diinginkan oleh Allah/Apa yang dikendaki oleh Allah, maka itulah yang akan terjadi

Astaghfirullah ( أَسْتَغْفِرُ اللّٰهِ )
Aku memohon ampunan kepada Allah

Astaghfirullahal’azhim ( أَسْتَغْفِرُ اللّٰهِ العَظِيْمِ )
Aku memohon ampunan kepada Allah Yang Maha Agung

Laa hawla walaa quwwata illaa billah ( لَا حَوْلَ وَلَا قُوَّةَ إِلَّا بِاللّٰهِ )
Tiada daya dan upaya melainkan dari Allah

Innalillahi wa inna ilaihi raji’un ( إِنَّا لِلّٰهِ وَإِنَّا إِلَيْهِ رَاجِعُوْنَ )
Sesungguhnya kita ini semuanya adalah milik Allah dan kepadaNya nanti kita akan kembali
Aamiin ya rabbal’alamin ( آمِيْن يَا رَبَّ العَالَمِيْنَ )
Kabulkanlah Wahai Rabb semesta alam

Jazaakallahu khairan ( جَزَاكَ اللّٰهُ خَيْرًا )
Semoga Allah membalasmu (lelaki) dengan kebaikan

Jazaakillahu khairan ( جَزَاكِ اللّٰهُ خَيْرًا )
Semoga Allah membalasmu (perempuan) dengan kebaikan

Jazaakumullahu khairan ( جَزَاكُمُ اللّٰهُ خَيْرًا )
Semoga Allah membalas kalian dengan kebaikan

Baarakallahu fiika ( بَارَكَ اللّٰهُ فِيْكَ )
Semoga Allah memberkahimu (lelaki)

Baarakallahu fiiki ( بَارَكَ اللّٰهُ فِيْكِ )
Semoga Allah memberkahimu (perempuan)

Syukran katsiran ( شُكْرًا كَثِيْرًا )
Terima kasih banyak

Afwan ( عَفْوًا )
Maaf/Sama-sama

Halaal ( حَلَالٌ )
Halal

Haraam ( حَرَامٌ )
Haram

Ahlan wa sahlan ( أَهْلًا وَسَهْلًا )
Selamat datang
Ilalliqaa` ( إِلَى اللِّقَاءِ )
Sampai ketemu lagi

Ma’assalamah ( مَعَ السَّلَامَةِ )
Selamat jalan

Marhaban ya ramadhan ( مَرْحَبًا يَا رَمَضَانُ )
Selamat datang Ramadhan

Shallallahu ‘alaihi wa sallam ( صَلَّى اللّٰهُ عَلَيْهِ وَسَلَّمَ )
Allah memberikan shalawat dan salam kepadanya

Radhiallahu ‘anhu ( رَضِيَ اللّٰهُ عَنْهُ )
Semoga Allah meridhainya

Rahimahullahu ( رَحِمَهُ اللَّهُ )
Semoga Allah merahmatinya
Shabaahul-khair ( صَبَاحُ الخَيْرِ )
Selamat pagi (kata pembuka)

Shabaahun-nuur ( صَبَاحُ النُّوْرِ )
Selamat pagi (kata jawaban)

Masaa-ul-khair ( مَسَاءُ الخَيْرِ )
Selamat petang (kata pembuka)

Masaa-un-nuur ( مَسَاءُ النُّوْرِ )
Selamat petang (kata jawaban)

Taqabbalallahu minnaa wa minkum ( تََقَبَّلَ اللَّهُ مِنَّا وَمِنْكُمْ )
Semoga Allah menerima (amal) dari kami dan dari kalian.

Kullu ‘aamin wa antum bikhairin ( كُلُّ عَامٍ وََأَنْتُمْ بِخَيْرٍ )
Semoga setiap tahun kalian selalu berada dalam keadaan baik

Semoga bermanfaat buat kita semua.
kredit :
https://belajarbahasaarab.org/tulisan-arab-ungkapan-sehari-hari/


Penunggu Soldorm

Penunggu Seldorm, sebuah telefilem seram akan ditayangkan pada hari sabtu nanti 6 Mac 2021, jam 9:00 di Astro Citra. Menampilkan Ayie Elham dan  Eric Fuzi kumpulan Floor 88, Wafiy Ilhan, Daniah Daneal (Coki), Fizz Fairuz, Sara Ali dan ramai lagi.
Telefilem bergenre seram dibawah arahan Jamal Khan dan produksi oleh Arie Zaharie Production bersama Knack Knack Studios.
sumber : Astro citra
TELEFILEM PENUNGGU SOLDORM
Waktu siaran : 6 Mac 2021 (Sabtu), jam 9:00 malam
Siaran TV : Astro Citra & Citra HD
Penulis skrip : Ainul Farihah
Pengarah : Jamal Khan
Produksi : Arie Zaharie Production, Knack Knack Studios
PELAKON PENUNGGU SOLDORM
Ayie Elham (vokalis Floor 88)
Eric Fuzi
Wafiy Ilhan
Daniah Daneal (Coki)
Fizz Fairuz
Sara Ali
SINOPSIS PENUNGGU SOLDORM
Telefilem ini mengisahkan Daniel dan kawan-kawannya berhadapan dengan gangguan misteri yang digelar ‘Penunggu Sol-Dorm’ ketika bersolat secara berjemaah di Dorm Asrama. Tambah lagi seram dan tak keruan bila mereka berjumpa dengan kelibat yang menyerupai Cikgu Azizi yang mengajar mereka.


Pernikahan Noor Nabila dan Engku Emran

Jodoh itu rahsia Allah. Kalau jodoh tak kemana. Pagi ni tengok instastory neelofa sekitar majlis pernikahan kakaknya Noor Nabila Mohd Noor dengan Engku Emran Zainal Abidin.
Ameera Khan pun ada update majlis pernikahan Noor Nabila dan Engku Emran juga. Sah lah ni kan,bukan gossip dah!
Engku Emran menyarungkan cincin ke jari Noor Nabila-tangkap layar instagram story Neelofa
majlis pernikahan Noor Nabila dan Engku Emran-tangkap layar instagram story Neelofa
Sekitar majlis pernikahan Noor Nabila dan Engku Emran- tangkap layar instagram story littlemisskhan
Sekitar majlis pernikahan Noor Nabila dan Engku Emran- tangkap layar instagram story neelofa
walimatulurus Noor Nabila dan Engku Emran-tangkap layar instagram story littlemisskhan
Tahniah buat keduanya, semoga pernikahan di pagi jumaat ni mendapat keberkatan dan semoga jodoh mereka berpanjangan dan bahagia sampai ke syurga. Aaaminn...
Orang mendirikan masjid, kita doakan yang baik-baik. Bagus Sharnaaz Ahmad, doakan yang baik untuk bekas isterinya.


Perodua Ativa Specifications and Price Malaysia

Perodua Ativa, SUV terbaru keluaran Perodua (Perusahaan Otomobil Kedua Sdn Bhd) secara rasminya telah dilancarkan oleh Pengerusi Perodua, Tan Sri Asmat Kamaludin yang disiarkan secara langsung di platform media sosial malam Rabu lepas.
sumber : google
Sports utility vehicles @kenderaan utiliti sukan (SUV) adalah kereta kompak yang telah lama dinantikan dan dinamakan Ativa. Pengeluar kereta kompak Perodua ni akan menyasarkan akan menghantar secara purata sebanyak 3,000 unit sebulan.
SUV Perodua Ativa merupakan model pertama di bawah rangka tindakan Perodua Smart Build, merintis kejayaan Perodua bagi gaya, keselamatan, teknologi, tahap dan nilai peralatan.
Perodua Ativa price Malaysia
Harga Ativa bermula daripada RM61,500 bagi varian X atas jalan sebelum insurans di Semenanjung Malaysia, RM66,100 bagi varian H dan RM72,000 bagi varian AV utama.
Perodua Ativa Specifications
SUV baharu dengan lima tempat duduk
Kenderaan cas turbo pertama Perodua
Model Perodua yang pertama menggunakan transmisi boleh laras berterusan (CVT), menyumbang kepada kecekapan bahan api 18.9 kilometer (km) per liter (L).
Model kenderaan cekap tenaga (EEV) Perodua yang kelima ini mempunyai enjin turbo 1.0L tetapi prestasinya sama dengan 1.5L dengan kecekapan bahan api yang tinggi.
Dibina menggunakan suspensi dan ‘underbody’ yang baru dibangunkan dikenali sebagai platform Daihatsu New Global Architecture (DNGA)
Perodua Ativa mempunyai badan yang lebih ringan dan lebih kuat, keselamatan pelanggaran yang dipertingkatkan, prestasi bunyi dan getaran yang ditambah baik dan penyesuaian yang tinggi untuk teknologi masa depan.
Teknologi keselamatan terkininya antara penekanan terbesarnya, dengan sistem brek kecemasan autonomi dan kawalan pengekalan lorong (LKC) menjadi penawaran yang standard untuk seluruh rangkaiannya.
Enjin kecil tapi bertenaga
Perodua Ativa dihasilkan oleh 54 pereka dan jurutera yang bekerjasama dengan Daihatsu bagi model ini sejak tahun 2018.
Setakat ini, Kira-kira 5,000 tempahan Perodua Ativa telah diterima sejak ia dibuka untuk tempahan pada 19 Februari lepas. Penghantaran pula bermula 4 Mac.

Sekali imbas tengok design SUV Perodua Ativa ni ni lebih kurang macam Haval. Sesiapa yang berminat tu boleh baca
perodua ativa review
 dulu. Kot berkenan kat hati dan ada bajet, bolehlah membeli.
Perodua ativa price monthly bergantung pada interest dan juga down paymentnya. Kenalah tanya salesman perodua yang lebih pakar.
kredit :
https://www.sinarharian.com.my/article/126743/BISNES/Perodua-Ativa-dijual-pada-harga-bermula-RM61500


Projek Anchor SPM

Selepas berakhirnya
kampong pisang bersiri-siri
, satu lagi drama 'Projek Anchor SPM' akan ditayangkan. Projek Anchor SPM adalah drama premium Astro Originals yang akan ditayangkan bermula pada hari Isnin, 15 Mac 2021 di Astro Citra.
Drama Projek Anchor SPM diinspirasikan daripada sebuah penipuan yang dirahsiakan berlaku di Malaysia. Drama ini akan bersiaran setiap hari Isnin jam 9.00 malam. Sebuah drama terbitan Alpha47 Films bersama Astro Shaw dibawah arahan Razaisyam Rashid bersama Anwar Ashraf.
Selain boleh ditonton di saluran Astro Citra 108HD dan 128 HD, boleh juga di strim On Demand dan Astro GO.
DRAMA PROJEK ANCHOR SPM
Jumlah episod : 8
Mula tayangan  : 15 Mac - 3 Mei 2021
Waktu siaran : Isnin, 9.00 malam
Siaran TV : Astro Citra 108 (HD) & 128 (SD)
Penulis skrip : Anwari Ashraf
Pengarah : Razaisyam Rashid, Anwari Ashraf
Produksi : Alpha47 Films, Astro Shaw
SINOPSIS PROJEK ANCHOR SPM
Menceritakan kisah sekumpulan pelajar tingkatan lima di Sekolah Tengku Isa Anuar (STIA) di Cameron Highlands iaitu merupakan sebuah sekolah berasrama penuh berprestij.
Seorang pelajar bernama Aizat merupakan kapten pasukan ragbi yang disegani. Begitu juga dengan Hilmi, Ketua Pelajar dan Ketua Pengawas yang cemerlang. Botol, gelaran kawan baik mereka dan sentiasa bersama waktu susah dan senang.
Aaidaa pula pelajar yang paling cemerlang akademik di STIA. Tetapi dia suka menyendiri. Dia bersusah payah membantu adik tirinya, Jaja yang kurang mahir pendidikan untuk membuat persiapan peperiksaan terbesar iaitu SPM.
Aizat agak nakal dan telah beberapa kali mencuri keluar daripada kampus sekolah pada waktu malam. Akhirnya ditangkap oleh Pengetua Awang, pengetua STIA yang amat tegas.
Pengetua Awang memberi amaran kepada Aizat. Jika tak nak dibuang sekolah, dia perlu meraih keputusan 8A dalam peperiksaan percubaan SPM yang sudah hampir.
Aizat sangat terdesak dan  mencuba mencari jalan keluar. Akhirnya berjaya bersekongkol dengan Aaidaa dan menghasilkan sebuah rancangan untuk membantu rakan-rakan seluruh tingkatan mereka cemerlang dalam SPM melalui strategi meniru secara besar-besaran.
PELAKON DAN WATAK
Daiyan Trisha sebagai Aaidaa
Aedy Ashraf sebagai Aizat
Shasha Abedul sebagai Jaja
Nadhir Nasar sebagai Hilmi
Chubb-E sebagai Botol
Adlin Aman Ramlie sebagai Tuan Awang
Tony Eusoff sebagai Zubir
Daniella Sya sebagai Tai Ying
Susan Lankester sebagai Puan Rokiah
Fadhli Masoot sebagai Zaim
Taufiq Izmir sebagai Cheng
Hasnul Rahmat
Danish Hazriq
Cerita ni jangan ada yang betul betul buat pula meniru masa exam. Pertama kali pandang poster dan tajuk Projek Anchor SPM ni terus mengingatkan saya cerita Thailand bad genius.
Okay, lepas tu ada yang kata bad genius bukanlah cerita asalnya pun. Cheaters, The Perfect score adalah cerita yang lebih kurang idea dia. Biasalah pusing pusing situ juga dalam industri. Tak boleh lah nak claim idea sendiri ke apa. Kadang kita pun dapat inspirasi orang lain juga. Kan?
Inspirasi okaylah jangan tiruvasi bulat-bulat betul. Pernah tengok versi Thailand bad genius je. Nak tengok versi Malaysia Projek Anchor SPM nanti. 2 lagi belum tengok.


Pujaan Hati Kanda Full Episode

Drama Pujaan Hati Kanda akan bersiaran kembali pada 3 Mac 2021 di slot akasia TV3. Dibintangi oleh Remy Ishak, Mira Filzah, Sarah Hilderbrand dan ramai lagi.
Drama pujaan hati kanda merupakan drama adaptasi novel karya Aulia Iman di bawah arahan Eoon Shumaini terbitan Mache All Star United.
Kenapa siaran ni berulang? Memandangkan drama lain masih dalam proses dan tambah lagi PKP, banyak drama yang masih belum siap sepenuhnya. Produksi pun kena ikut SOP juga, kan.
sumber : TV3
sumber : Drama Sangat Official & TV3 Malaysia official
DRAMA PUJAAN HATI KANDA
Jumlah episod : 28 episod
Mula tayangan : 3 Mac 2021
Waktu siaran : Isnin-Jumaat, jam 7:00 malam
Siaran TV : Slot Akasia TV3
Penulis novel : Aulia Iman
Penulis skrip : Intan Zarina
Pengarah : Eoon Shuhaini
Produksi : Mache All Star United Sdn Bhd
PELAKON DAN WATAK
Remy Ishak sebagai Megat Danish (Danny)
Mira Filzah sebagai Tiara
Sarah Hildebrand sebagai Nadine
Syazwan Zulkifly sebagai Pali
Elisya Sandha sebagai Reena
Mustaqim Bahadon sebagai Kashah
Azar Azmi sebagai Fatimah
Omar Abdullah sebagai Dato Megat Aiyub
Dian P Ramlee sebagai Datin Puteri Aisyah
Reen Rahim sebagai Suria
Taufiq Hanafi sebagai Naim
Qazem Nor sebagai Rizman
Ayden Mikael
Aida Khalida
Aidil Aziz
Catriona Ross
Rashdan Baba
SINOPSIS PUJAAN HATI KANDA
Danny, seorang lelaki playboy yang sudah insaf dan mahu membina kehidupan baru. Akan tetapi semasa hari pernikahannya, dia telah menerima satu hadiah (bayi) yang diletakkan di ruang pintu masjid. Bersama bayi tersebut terselit kad ucapan dan sijil kelahiran.
Nota tertulis yang bayi itu anak Danny.
Disebabkan itu bakal isteri Danny, Nadine enggan meneruskan pernikahan mereka. Majlis pernikahan mereka dibatalkan dan Danny perlu bertanggungjawab ke atas bayi itu.

Danny buntu mencari pengasuh yang sudi menjaga Rizqi sementara dia juga menyiasat siapakah ibu sebenar kepada Rizqi, bayi itu. Benarkah Rizqi anak kandungnya.
Secara tidak sengaja, Danny dipertemukan dengan Tiara. Tiara seorang pelajar universiti yang kesempitan duit. Danny merahsiakan perkara sebenar mengenai identiti bayi itu. Tiara hanya mengetahui Danny adalah seorang duda yang telah kematian isteri.
Tanpa diduga, cinta mula berputik antara mereka. Dalam masa yang sama, Danny masih berusaha menjejak gadis misteri (ibu Rizqi) demi mencari sebuah kebenaran dengan apa cara sekalipun sekali gus membongkar misteri yang membelenggu hidupnya selama ini.
LAGU TEMA / OST PUJAAN HATI KANDA
Tajuk : Pujaan Hati
Penyanyi : Adira
Lagu & Lirik : Ikhwan Fatanna & Ayden Ali


Punca- Punca Bil Elektrik Tinggi. Jangan Salahkan Penapis Air Je!

Terbaca satu petikan berita semalam mengatakan penapis air punca bil elektrik tinggi. Dah kenapa pula tiba-tiba nak petik penapis air punca bil elektrik tinggi.
Baca tajuk berita  je dah membuatkan warganet yang memakai penapis air jadi marah. Ye lah, sebelum ni pakai penapis air sama aje bil elektriknya, tak tinggi pun.
Sebenarnya peralatan yang menggunakan elektrik yang mempunyai fungsi pemanas dan penyejuk adalah punca utama bil elektrik meningkat tinggi.
gambar hiasan, bau bacang dengan tajuk
Terutamanya musim panas yang sedang melanda sekarang ni. Jangan pelik kenapa bil elektrik tiba tiba tinggi.
Penapis air, penghawa dingin, peti ais dan banyak lagi antara contoh-contoh barang elektrik yang  menggunakan tenaga elektrik yang banyak untuk mengekalkan suhu ketika musim panas.
Penapis Air
Musim panas, mungkin tanpa sedar kita akan lebih kerap mengambil air sejuk dari penapis air, peralatan tersebut akan menggunakan lagi banyak tenaga elektrik untuk kekalkan suhu sejuk.
Satu lagi, jika penapis air minuman yang menyimpan air sejuk habis, ia akan di isi dengan air baru. Dan ketika ini kompresor akan berfungsi menyejukkan air. Lebih banyak isian semula, lebih keraplah kompresor bekerja dan ini menyebabkan kadar peningkatan penggunaan elektrik.
Peti Ais
Rasanya semua orang tahu yang lebih kerap kita membuka peti sejuk ia juga meningkatkan kadar tenaga elektrik. Sama konsepnya dengan penapis air, peti ais juga akan menggunakan tenaga elektrik untuk kekalkan suhu sejuk.
Penghawa dingin
Bil elektrik tinggi sebab aircond? Ini mesti kes kerap guna penghawa dingin. Pulak tu tak servis, penghawa dingin kena bekerja lebih, bertambah lah penggunaan tenaga elektrik tu.
Penetapan suhu antara 24 hingga 26 darjah celcius boleh menjimatkan penggunaan elektrik. Pastikan penghawa dingin diservis secara berkala supaya ia dapat berfungsi secara lebih efisien dan lebih jimat.
Ada yang buat aduan bil elektrik tinggi walaupun tak menggunakan penghawa dingin. Tahukah anda, barang elektrik yang lain juga menggunakan elektrik. Sedar ke tidak tu?
baca juga :
cara jimat elektrik saranan TNB
Jadi di sini, bukanlah menyalahkan penapis air je sebagai punca bil elektrik tinggi. Banyak sebab lagi. Biasalah musim panas ni, barang elektrik bekerja lebih daripada biasa.
Kipas pun lebih kerap digunakan musim panas ni, kan? Bil elektrik tinggi tu puncanya dari penggunaan barang elektrik secara kerap atau tidak. Lagi kerap guna, lagi banyak lah tenaga elektrik digunakan.
Tambah lagi bila kita sekarang ni banyak masa di rumah je. Bil elektrik tinggi pkp tu dari tahun lepas lagi. Mujurlah masa tu ada
subsidi Bantuan Prihatin Elektrik (BPE
).
Nak jimat tu kena pandai-pandai lah. Jangan salahkan penapis air je, kesian dia. Walaupun saya tak guna penapis air, tapi kesian juga si penapis air dipersalahkan jadi highlight tajuk dia. Mana tak marah penjual penapis air.
Terus orang tak nak beli penapis air dah sebab takut bil elektrik tinggi. Tapi memang bil elektrik akan berlaku peningkatan pun lepas menggunakan penapis air buat pertama kalinya. Cuma bila dah biasa guna tu, nanti bil elektrik akan meningkat dan benda tu akan dianggap biasa je. Kan?
Kena pandai guna konsep jimat elektrik kalau tak nak bil elektrik tinggi. Kenapa bil elektrik naik mendadak? Mana taknya, zaman PKP ni bermacam gajet dapur kita beli. Air fryer, air cooler, bread maker, diffuser dan bermacam-macam lagi lah barang elektrik.
kredit :
bernama


Rendang Kupang Dan Sayur Labu Masak Lemak Putih. Harini Mood Rajin Masak!

Harini mood rajin sikit ke dapur. Ada stok kupang yang dah siap masak dan dikopek cengkerangnya siap-siap petang semalam. Harini kenalah masak kan dia. Simpan lama tak sedap pulak nanti. Stok santan segar pun masih ada lebihan buat
rendang sotong kembang selit kupang
 haritu.
Ini kira tebus balik masak rendang kupang yang tak cukup hari tu. Husband pun dah siap cakap masak rendang kupang je lah. Sedap katanya.
baca juga :
resipi rendang kupang sedap dan mudah

resipi kupang sambal tumis cili api

resipi kupang goreng berlada
cara buat rendang kupang saya dah kongsikan dalam entri sebelum ni, boleh klik link yang saya kongsikan kat atas tu.
Sambil menunggu rendang masak, saya siapkan sayur labu masak lemak. Masak suku je dari buah labu. Dapatlah semangkuk. Masak sikit bukan apa, sebab husband tak makan. Kenalah masak sikit je untuk makan sorang.
Masak lemak labu putih simple
Labu masak lemak ni agak cair sikit sebab guna santan segar perahan hujung hujung. Tak berapa pekat sangat. Alang alang guna santan segar buat rendang, masak lah sekali untuk sayur lemak labu. Dia lagi sedap guna santan segar walaupun cair.
Rasa santan segar tu lagi harum dan berlemak sikit. Lama tak makan labu. Barulah berselera sikit makan masakan yang dah lama tak makan.
baca juga :
resipi labu masak lemak putih
Ada lebihan labu tu macam plan nak buat onde-onde labu. Entah jadi ke tidak ni. Takut takut termalas pulak petang nanti.


Rendang Sotong Kembang Selit Kupang

Selamat berhujung minggu kawan-kawan. Cerita semalam masih belum basi lagi kot untuk dijadikan cerita hari ni. Ceritanya semalam nak masak rendang kupang. Tapi bila tengok kupang secoet je terus tak jadi nak masak rendang kupang.
Dia punya bahan tak setaraf dengan segenggam kupang lepas buang cengkerang dia. Mujurlah ada stok sotong kembang. Ikut perancangannya, sotong tu nak masak sambal sotong nasi lemak. Nampaknya tak kesampaianlah.
baca juga :
resipi rendang kupang
Sayang pulak tengok bahan-bahan rendang dah siap tumis macam banyak. Kupang pulak tak ramai nak dijadikan rendang. Campur je lah kupang dengan sotong kembang ni. Apa de hal. Sedangkan dalam laut bertemu juga. eh!
Cara melembutkan sotong kembang
Rebus sotong kembang dulu kemudian baru potong. Dengan cara merebus dulu juga dapat menghilangkan bau hanyir sotong.
Pertama kali sebenarnya beli dan masak sotong kembang ni. Tak berapa suka sebab sotong kembang jenis sotong yang hampir tak ada rasa. Kenyal kenyal gitu je sifat dia. Nak mesra alam rasa dia dengan masakan tu kena masak lama sikit.
Asal usul sotong kembang
Sotong kembang ni asalnya daripada sotong kering saiz besar yang direndam sehingga kembang. Cara buat sotong kembang ialah dengan merendamkan sotong kering dengan menggunakan air abu, sodium/natrium bikarbonat, serbuk penaik dan sebagainya.
Siapa rajin bolehlah cuba google cara buat sotong kembang tu. Tak rajin, beli je.
Harga sotong kembang
Sotong kembang dijual seikat sekor. Harga RM4.++. Murah je. Cukuplah untuk satu hidangan.
Berminyak tu dah sebati dengan masakan melayu, minyak tu boleh disudukan dan buang dulu sebelum makan. Tapi dah tergambarkan dia, lupa terus nak membuang minyak. Gitulah kejadian dia fresh from kuali.
Tak guna minyak banyak pun untuk menumis tapi dah campur santan semua tu keluar lagi lah minyaknya, kan?
Kupang pun dah tenggelam tak nampak, ada lah terselit di celah celah sotong kembang tu. Sotong biasa mesti sedap dibuat rendang sebab jenis sotong ada rasa tapi tak pernah cuba lagi lah. Mungkin jarang orang buat.
Sotong kembang masak apa sedap? Biasa nampak sotong kembang masak sambal je. Cadangan menu sotong kembang yang lain mungkin boleh cuba sotong kembang masak kari, sotong kembang masak kicap atau sotong kembang masak cili api. Ke ada menu sotong kembang yang lagi sedap?


Resipi Ayam Goreng Kunyit Berlada

Selera makan ayam dah kembali lagi. Sebelum ni dah masak ayam kicap, lepas tu masak ayam goreng kunyit berlada. Dua-dua resipi mudah je. Bila kau dah ada mood makan ayam, boleh lah pelbagaikan menu untuk tidak boring.
Resipi ayam goreng kunyit berlada ni mengingatkan zaman masa kanak-kanak. Dari kecil mak dah ajar makan pedas. Itu yang suka makan pedas. Mak masak simple simple je pun sedap. Air tangan mak, kan? Mana mahunya tak sedap!
Masakan kampung ni kalau nak sedap, memang kena gunakan lesung tumbuk bahan-bahan tu. Saya masih gunakan lesung untuk masakan simple. Masak untuk portion berdua bolehlah. Cuba kau kena masak portion saiz besar, blender jugalah dicari.
Tapi kalau dah sejenis gigih jugak nak menumbuk, why not?
Perasan juga ada resipi ayam goreng kunyit viral. Kenapa tiba-tiba viral, oh patutlah pun sebab
resipi ayam goreng kunyit khairul aming
 rupanya. Saya tak gunalah resipi tu. Ini resipi mak saya, masak cara saya.
Ayam dalam gambar terlebih 'nur'. Kuning bercahaya betul rupanya.
Resipi ayam goreng kunyit berlada
Bahan-bahan :
Ayam potong kecil
Cili api (ikut tahap pedas masing-masing)
1 inci kunyit hidup
4 biji bawang merah atau boleh guna 1 biji bawang besar
1 ulas bawang putih
1 batang serai * diketuk
serbuk kunyit
garam
minyak masak
air secukupnya
Cara penyediaan :
1. Panaskan minyak dan gorengkan ayam dengan garam dan serbuk kunyit terlebih dahulu.
2. Sambil menunggu ayam masak. Tumbuk cili api, kunyit, bawang merah dan bawang putih.
3. Bila ayam dah masak, angkat dan ketepikan. Kurangkan minyak dan tinggalkan minyak untuk menumis bahan tumbuk. Tumiskan serai di ketuk dengan bahan tumbuk tadi sehingga naik bau dan garing sikit. Masukkan garam sikit tak perlu banyak.
4. Masukkan air kalau nak ayam goreng kunyit berkuah sikit. Akhir sekali baru masukkan ayam goreng yang dah masak dan gaul rata. Siap!
Resipi ayam goreng kunyit berlada versi orang dalam mood rajin. Rajin nak menumbuk atau nak blend. Bila datang malas tu, potong potongkan je bahan tumbuk tadi tu. Pun boleh. Sedap juga cuma kurang mesra lah rasa dia.
Resipi ni lebih kurang resipi ayam goreng berlado minang. Kalau nak tambah asam keping, tomato atau bahan-bahan masam pun boleh. Kali ni saja tak nak letak asam keping, nak kekalkan rasa pedas bersama serai dan kemanisan bawang.
Ada orang suka goreng ayam half cook, selera saya goreng masak terus. Ikut selera masing-masing. Janji menepati selera sendiri.


Resipi Ayam Masak Kicap Mudah Dan Cepat

Hilang idea tak tahu ayam nak masak apa. Ermm, masak kicap lah. Dah lama tak masak kicap. Asyik makan ayam goreng dengan
sambal geprek AR
 je. Tukar selera lah. Lagipun macam malas nak blend bahan-bahan.
Jadinya masak ayam kicap pedas mudah dan cepat. Bahan-bahan sikit dan mudah je pun nak masak ayam kicap yang ada rasa pedas manis simple ni.
baca juga :
resipi ayam 3 budak gemok

resipi ayam goreng berempah
Resipi Ayam Masak Kicap Mudah Dan Cepat
Bahan-bahan :
8 potong ayam (1/2 ekor ayam)
5 biji Bawang kecil atau boleh guna 1-2 biji bawang besar
3 ulas bawang putih
2 tangkai cili api merah (yang super pedas tu)
2 sudu besar cili kisar
1 inci halia
Minyak untuk menggoreng ayam
serbuk kunyit
garam
Kicap manis
tomato (*optional)
Cara penyediaan :
Panaskan minyak, gaul rata ayam bersama garam dan serbuk kunyit. Gorengkan ayam terlebih dahulu. Dah siap goreng, ketepikan.
Gunakan minyak yang sama, kurangkan minyak dan tinggalkan minyak untuk menumis. Tumiskan bawang merah, bawang putih, cili api dan halia yang dah dipotong/diracik halus. Tumis sampai naik bau dan garing sikit.
Masukkan cili kisar dan gaul rata. Biarkan garing seketika.
Masukkan ayam goreng yang telah dimasak, gaul rata kemudian baru letakkan kicap. Kuantiti kicap, agak-agak macam berkuah sikit. Jangan letak garam lagi sebab dah letak kicap ye.
Kalau agak-agak masin, boleh tambah air dan kuah lebih sikit.
Sedap ayam kicap mudah dan cepat ni. Ada rasa pedas masam manis. Nak kurangkan pedas, boleh kurangkan penggunaan cili merah dan cili kisar. Manis tu sedap dari bawang banyak dan guna kicap manis. Pedas dan manis bergabung memang sedap.
Letak tomato pun boleh kurangkan rasa pedas. Saja saya letak cherry tomato. Bukan sekadar hiasan, tapi untuk dimakan juga. Sedap rasa masam manis bergabung.
Inilah dia cara orang pemalas nak menumbuk atau blend bahan bahan. Kita potong-potongkan aje. Pun Sedap jugalah. Letak cili kisar tu nak bagi pekat sikit lah bahan-bahan menumis tu. Tak ada lah boring dengan bahan potong je.


Resipi Nasi Goreng Cili Kering Campur Sate Ayam

Stok ayam habis, udang pun habis. Habis tu nak masak apa entah? Petang nanti lah membeli barang dapur. Naik motor lah nampaknya dua tiga hari ni sebab semalam hantar kereta kena tahan wad, isnin baru stok spare part nya sampai pun. Kereta pulak dah operate. Terpaksa tunggu sampai isnin.
Mujur lah juga tak ada hal kemana-mana bila kereta masuk wad. Dugaan hujung hujung bulan ni biasalah tu.
Malam tadi dah masak nasi tapi tak ada selera. Husband beli
sate ayam
 dengan
nasi lemak bungkus daun pisang
. Ada juga lah selera nak makan. Habis juga sebungkus nasi lemak tapi sate tak habis sebab kenyang makan nasi lemak sebungkus tu.
Pagi ni, masak nasi goreng je lah nasi yang masak malam tadi tak berusik lansung. Nasi pun elok lagi. Sate pun ada tinggal sikit. Masak nasi goreng cili kering tambah sate ayam pun sedap juga tu, kan? Nasi goreng cili kering ni memang popular zaman dulu-dulu.
Muncul zaman sekarang, nasi goreng cili kering viral pergi dia.
Resipi Nasi Goreng Cili Kering Sate Ayam
Bahan-bahan :
Nasi
3-4 tangkai cili kering
4-5 biji bawang merah
1 ulas bawang putih
1/2 genggam ikan bilis
garam secukup rasa
Minyak untuk menumis
1 biji telur
sate
Cara membuat nasi goreng cili kering yang sedap
1. Potong cili kering dan tumbuk bersama bawang merah, bawang putih dan ikan bilis. Tumbuk kasar je tak perlu lumat. Nak blend kasar pun boleh. Saya rajin sikit, sebab tu guna kaedah menumbuk. Lagi sedap tekau! (baca: kata kau).
2. Dah tumbuk tu, panaskan minyak dan tumislah bahan tumbuk tadi sampai garing sikit. Masukkan garam. Kacau rata.
3. Pecahkan telur, kacau lagi. Masukkan nasi dan kacau rata. Siap!
Macam tu lah masak cara saya secara ringkas. Campak-campak siap. Sedap ada rasa pedas cili kering dan manis sate ayam tu. Itu je lah menu makan tengahari hari ni. Tak payah pening-pening nak masak lauk hari ni.
Tapi pening nak beli barang apa sekarang ni. Tengah mood tak selera nak makan masakan sendiri ni. Kang masak tak makan pulak. aduh! Matilanak, ape mengada nau tekak ni.
Maaflah sedang sibuk siapkan tempahan sampul duit raya dan tempahan design. Baru je siap ni, lepas rehat barulah dapat blogwalking nanti.


Resipi Onde Onde Labu Sedap Manis

Onde onde, buah melaka atau kuih kelepong (panggilan orang negeri sembilan) merujuk kepada kuih tradisional bentuknya bulat dengan inti gula melaka disalut dengan kelapa parut. Onde onde ni kuih pemanis mulut yang popular masa bulan puasa.
Kat Johor panggil kuih buah melaka. Ingat lagi zaman kanak-kanak, bila mak nak buat kuih buah melaka bulan puasa. Petang sebelum berbuka tu sibuklah nak tolong buat kuih buah melaka ni. Tolong sendok kuih yang dah timbul, lepas tu golekkan dalam kelapa parut.
Kuih buah melaka warna hijau itu biasa. Kira standard warna lah pada zaman tu. Zaman sekarang ni macam-macam warna ada. Pernah juga buat
kuih buah melaka warna pink
, gunakan pewarna merah.
Kalau guna pewarna asli, kuih buah melaka warna biru atau purple boleh gunakan bunga telang. Hijau guna daun pandan (ini biasa), untuk warna kuning boleh gunakan buah labu.
Ada lebih buah labu masak lemak putih semalam, sempat jugaklah menyiapkan kuih buah melaka labu/onde-onde labu manis. Cara membuat onde onde labu sama je macam resipi onde onde yang biasa tu, cuma tambahkan isi labu je.
Kadang-kadang pening juga labu ni tak tahu nak masak apa, kan? Asyik masak sayur je, sesekali kita pelbagaikan resipi labu. Untuk peminat buah labu, boleh cuba aneka masakan daripada labu ni.

Resipi labu
Sayur labu masak lemak putih
Onde onde labu
Kuih koci labu
Kuih lepat labu
Pengat labu
Bubur labu
Cucur manis labu
Donut labu
Roti labu
Bingka labu
Kuih bom labu
Kuih lapis labu
Puding labu
Kuih nona manis labu
Kuih talam labu
Labu goreng rangup
Inilah hasil onde onde labu saya buat, terlebih salutan kelapa parut pulak. Warna kuning onde onde labu ni cantik walapun tak guna pewarna. Terserlah warna kuning terang tu. Walaupun presentation dia tak seberapa, tapi rasa onde onde labu ni sedap. Manis dan taklah rasa labu sangat pun.
Pertama kali buat onde onde labu dan pertama kali rasa. Sedap lah untuk yang suka makan labu.
Resipi Onde Onde Labu Sedap Manis
Bahan-bahan

Labu dikukus dan dilenyek (saya guna suku dari sebiji buah labu saiz kecil)
2 cawan tepung pulut
2 sb tepung gandum
Sedikit garam
Air secukupnya
1 ketul gula melaka (potong dadu)
½ biji kelapa parut (kelapa muda)
Cara membuat onde onde labu
Dalam satu bekas, satukan labu, tepung pulut, tepung gandum dan garam.
Masukkan air sedikit demi sedikit hingga adunan tidak melekat.
Ambil adunan, bulatkan dan leperkan.
Masukkan gula melaka di tengahnya dan tutup semula. Bulatkan lagi sepeerti bebola.
Sebelum tu, panaskan air hingga mendidih. Masukkan bebola yang dah siap tadi dalam air yang dah mendidih.
Bila bebola kuih timbul boleh diangkat dan toskan dalam tapisan.
Dalam bekas lain, sediakan kelapa parut bersama sedikit garam. Bebola yang dah ditoskan tadi, golekkan dalam bekas kelapa parut.
Dah siap bersalut kelapa parut, dah siap untuk dihidangkan.
Untuk husband, kenalah buat onde onde yang biasa sebab dia tak makan labu. Sebenarnya guna air kisar daun pandan, tapi macam biasalah warna pandan original kurang pekat warnanya. Pewarna hijau pun takde, pucat lesu putih je lah rupa dia.
Bila buat sendiri, puas hati makan sebab letak inti buah melaka lebih dan letak kelapa parut lebih. Kalau beli, 4 biji dah RM2. Standard harga kuih sekarang sebiji RM 0.50 sen. Bila gigit, meletop dalam mulut. Sesuai sangat buat minum petang dan kuih muih untuk berbuka puasa.